Karang nyantêp sayur banyak pariasinyè. Buat pêncintè boncis, kudu bangêt cobèin rêsèp êni. Pêrtamè, siangin boncis ampè rêsik, abis ntu kumbah. Sêlanjutnyè, siapin têpung bumbu basah amè kêring. Masupin boncis kê têpung basah, angkat, têrus masupin kê têpung kêring. Bêrikutnyè, gorèng boncis ampè garing. Kalo udèh, angkat amè tirisin. Nah, buat saos têlor asinnyè, pêrtamè kudu alusin dulu kuning têlor asin ampè kagak bêgêrindil, têrus tambèhin tigè sèndok aèr. Aduk ratè ampè jadi pastè. Panasin minyak gorèng, têrus tumis bawang putih ampè wangi. Abis ntu masupin pastè kuning têlor tadi amè tambèhin sêdikit aèr, garêm, ladè, amè pênyêdêp. Aduk ratè ampè aèrnyè nyusut. Bêrikutnyè, cêmplungin boncis nyang tadi udèh ditirisin. Aduk-aduk lagi ampè ratè, sêlêsè dah.


Pagi yang cerah pas Hari Raya Idul Fitri, aye ngelakuin ibadah Hari Raya Idul Fitri, ya entu salat eid. Aye salat eid di lapangan yang di sekitarnye banyak pohon-pohon ijo dan kite salatnye di atas rumput sintetis. Pemandangan salat eid bener-bener indah, langit pagi yang biru, gumpalan awan putih, pohon-pohon ijo, dan rumput sintetis yang bersih. Belom lagi entu lapangan ijo dipenuhin orang-orang salat eid yang pake mukena warna-warni, pemandangannye jadi bagus. Abis salat eid, aye pulang ke rumah dan rumah udeh banyak makanan layaknye lebaran. Ade sayur ketupat, ketupat, daging bakar, rendang, semur, dan laennye. Selesai sarapan, aye pergi ke rumah nenek-kakeknye aye bareng enyak-babehnye aye. Nah pas sampe di rumah nenek-kakeknye aye, ternyate udeh ade keluarganye kakek aye. Aye pun salaman sama mereka. Eh ternyate, ade kakak sepupu aye yang cakep. Udeh cakep, mukanye kayak orang Timur-Tengah campuran bule, tinggi pula. Bener-bener seneng aye pas Hari Raya Idul Fitri taon 2018 entu!


Bandung merupakan kota yang punya sejuta keindahannye, ntu kota ngangenin banget. Baik suasananye, sampe kulinernye yang seabrek ragamnye dan enak-enak tentu ngangenin. Beragam oleh-oleh bisa dibawa pulang karena bejibun pilihannye. Mulai dari suvenir hingga ganyeman tradisional yang layak dijadikannye sebagai buah tangan untuk orang-orang terdekat setelah mengunjungi Ibu Kota Jawa Barat. Bandung terkenal sebagai salah satu daerah tujuan wisata. Maka kagak heran, kalau Bandung banyak toko oleh-oleh, dan selalu ramai pada akhir pekan, atau hari libur. Tahu susu Lembang disukai wisatawan bejibun, karena rasanye yang ajib, dan gurih. Terbuat dari kedelai dan campuran susu murni, membuat tekstur tahu lebih lembut daripada jenis tahu lainnye, atau langsung menikmati tahu yang sudah digoreng. Toko yang menjual Tahu Susu Lembang bisa Anda temukan di Jalan Raya Lembang-Bandung No.177, Jayagiri, Lembang, Kabupaten Bandung Barat, Jawa Barat.


Membaca buku fiksi merupakan salah satu kegiatan yang aye demenin kalo lagi ada waktu luang, biasanye aye demen baca novel yang cinta-cintaan seru aje gitu baca romansa anak remaja yang kadang hanya ada di khayalan. Kaga tau dah tuh dikenyataan ade ape kaga. Rasanye kalo lagi baca buku yang ngekhayal gitu bisa bikin kite senyum senyum sendiri sembari ngakak ngakak karena gemesnye sama ntu kisah yang di bahas. Biasanye aye bisa sampe begadang begadang buat bacain ntu novel sembari kadang-kadang dihayatin bener dah. Biasanye yang aye suka baca ntu novel remaja SMA itu pasti ceritanye seru seru menurut aye, yang bikin novelnye juga hebat bikin kite bisa ngerasa ngehayatin baca ntu novelnye.


Kalo kite ngrencanain buat keluar kota atawa keluar negeri, hostel jadi salah satu alternatif akomodasi nyang lagi jadi favorit banyak wisatawan. Hostel dibikin buat menuhin tempat nyang biayanye kejangkau. Pilihan nyang sangat baik buat wisatawan nyang cuman butuhin tempat buat tidur ame harga nyang lebih kejangkau. Pilihan nyang baik buat wisatawan nyang cuman butuhin tempat buat tidur dengan harga nyang lebih kejangkau. lantaran dimari wisatawan ngebayar akomodasi ngliat dari tempat tidur, bukannye dari kamar. Hal eni buat akomodasi eni jauh  lebih kacumponan dari pade kamar hotel standar. kalo ude nginap di kamar pribadi, kite bakal nginap di asrama nyang kamarnye berbagi ame orang laen


Ada lagi aplikasi media sosial yang banyak dimaenin ama orang yang rajin baca tulisan-tulisan dikit yang panjang. Namanya twitter. Aplikasi ini paling cepet kalo ada info yang lagi banyak diomongin media sosial. Sekarang info ini juga bisa disampein yang nujunya buat dagang. Cara dagang di twitter yang banyak dipake ama orang, bikin utasan. Jadi, di utasan itu kita ngebagiin tulisan panjang, cuman isinya bermanfaat. Kalo pake utasan gini, sering banget orang bakal baca dari awal ampe ujung. Yang penting tulisannya menarik ama beneran bermanfaat buat yang baca. Nanti, di utasan itu, di ujungnya kita selipin promo dagangan kita. Jadi, kagak ujug-ujug dagang. Kalo begitu, biasanya orang kurang ketarik.


Pas Agustus 2022, Musk belom beli Twitter. Pas entu die sempet nantang CEO Twitter kala entu buat debat terbuke dan ngebahas akun bot di Twitter. Nah pas diselidikin lebih lanjut, ternyate akun spam dan bot ngewakilin 13,7% dari jumlah akun di Twitter. Abis entu dilakuin analisis kedua, ternyate akun spam dan bot ngewakilin 11% dari total basis pengguna Twitter. Nah akhirnye, pas Elon Musk udeh jadi Bos Twitter, die ngaku sulit ngeberantas akun palsu atau akun bot di entu platform. Katanye, sulit bener buat ngehentiin bot dan troll – alias unggahan yang provokatif – sedangkan kagak ngaruhin pengguna sebenernye. Kagak bakalan sempurna, tapi Twitter bakalan jauh lebih tahan ke akun palsu daripade sebelomnye. Nah entu semua aye tau dari artikel berita.


Sesuai namanye, olahraga ekstrem entu olahraga yang diklaim ade resiko dengan level tinggi. Katenye, entu kegiatan-kegiatan sering libatin ketangguhan dalem latihan cepet, tinggi, aktivitas fisik, dan alat-alat yang khusus. Jenis olahraga ekstrem entu kadang juga dikate sebagai olahraga aksi atau olahraga alternatif, ngacunye pade aktivitas yang ditandai sama kecepetan tinggi, serta resiko yang tinggi. Ade beragam jenis olahraga yang nyatanye termasuk ke dalem golongan olahraga ekstrem, misalnye entu adalah  skateboard, snowboarding, ski freestyle, BMX bersepeda gunung, dan masih ade olahraga laennye. Olahraga-olahraga yang masuk ke entu kategori olahraga ekstrem emang ade resiko tinggi. Nah entu die sekilas tentang olahraga ekstrem.


Punya usaha dari kecil harus kite pegang sendiri, jangan lamgsung dipegang ama orang nyang bantuin. Pan kite kaga tau orang kalo lagi megang usaha kite bener apa kagak ngelolanye. Kite juga kaga tau tuh karyawan jujur apa kagak, jadi belom ketauan tuh untungnye di mana. Kalo usaha kite udeh gede terus udeh kaga kebedag baru boleh tuh kite tinggal liatin dong, cuma jangan kite tinggalin tuh masalah manajemennya. Kite juga harus turut ambil bagian masalah managemennya. Jadi kan kite bisa tau tuh keuntungan trus juga buat modalnye ada biar kagak usaha kite tuh bisa manjang terus. Lebih bae usaha manjang terus tapi untung dikit tapi usaha sepi, jadi kite bisa muterin duitnye enak.


Elu udeh pernah nyobain naek transportasi umum MRT? Atau baru mau nyoba naek entu transportasi umum? Udeh tau cara buat naeknye belom? Nah caranye entu, pas sampe di stasiun MRT, elu kudu ke loket buat beli tiket naek MRT. Abis dapet tiketnye, lanjut jalan ke tempat tap-in kartu tiket. Abis nge-tap, masuk dan pergi ke peron tempat tunggu MRT yang dituju. Pas sampe, elu tinggal nunggu MRT di peron. Terus pas MRT-nye sampe, elu naek dan bisa duduk kalo emang ade tempat dan orang-orang yang kudu diprioritasin udeh dapet tempat semua. Terus pas sampe di tempat tujuan, penumpang ely turun, terus tap-out tiket kartunye deh. Nah entu die cara naek transportasi umum MRT.


Kalo kite cerita masalah kenangan, pasti ga semua orang pan bisa nyimpen dengan bae. Banyak yang emang udah di ganti tuh ape-ape aje nyang dulu pernah dimilikin. Kaga perlu takut sekarang pan kite masih bisa kenal kebudayaan kite lewat pernikahan contohnye, kalo pun adat nyang melekat kaga kentel tapi masih bisa keliatan tuh di momen-momen sakral. Dekorasi pernikahan contohnye, kite bisa tuh bikin dekorasi di pelaminan pake contoh rumah adat. Dengan begitu pan kite masih tuh ikut ngelestariin budaya, trus juga kaga lupa ama identitas budaya kite. Sebenernye mah mau ngelastariin budaya rumah adat banyak, cuma giman kite mau apa kagak.


Jalan-jalan nginep ke luar kota barengan rame-rame sama temen-temen emang hal yang paling seru banget dan dikangenin kalo kite udeh tua. Waktu ntu pernah liburan ke Pasir Muncang, nginep di Villa, Villanye lumayan gede cukup untuk menampung aye dan temen-temen aye, rumahnye juga ajib bersih, dan kamar-kamarnye juga luas dan ada kamar mandi dalemnye jadi bikin kita pada nyaman. Dari rumah kite pade bawa perbekalan, dan kite juga patungan buat beli ganyeman yang bakal kite gares selama di villa, tentunye biar makin seru kite bakar-bakaran kalo malemnye, bakar ayam bakar, sate dan lainnye, ganyeman bejibun kite gares ramean di cuaca yang dingin emang seru banget. Udeh gitu daerah villanye ajib ada sungainye, sawah, halaman yang luas, dan kolam renang luas, jadinye kite asik dah nikmatin ntu semuanye, kite juga bisa poto poto yang seabrek bareng temen sambil nikmatin suasananye.


Ade, nih, makanan nyang udeh kesohor bangat, tapi masi banyak juge nyang kagak demen. Katanye, sih, bau ato bahkan ampe ngambreng. Padahal, mah, kagak selebay ntu. Ntu nyang katanye "bau", malah jadi ciri khasnye. Jengkol namanye. Pade kenal, pan? Iye, itu nyang kalo dibikin semur jadinye sedep bener. Nah, enih cara bikinnye biar jadinye enak. Pertame, siapin bahan utamanye: 1 kg jengkol nyang udeh direndem ame ditirisin. Terus, 3 sdm kecap manis, garem ame gula sebabarnye, 4 biji daon jeruk, 2 biji daon salam, ame minyak. Buat bumbu alusnye, siapin 5 siung bawang putih, 1 sdt merica, 3 biji kemiri, 8 siung bawang merah, 10 cabe rawit, ame 3 cabe merah keriting. Kalo udeh kekumpul semue, cara bikinnye, pertame potong-potong jengkolnye. Kedue, tumis bumbu alus, masukin daon jeruk ame daon salam, aduk ampe mateng. Kalo udeh, tuang aer sedikit aje. Terus, masukin jengkol ame aer lagi, kurang lebih 150 ml, masak ampe aernye bekurang. Kalo udeh bekurang banyak, masukin kecap manis bari diaduk rata. Jadi, dah, semur jengkol dengan aroma khasnye nyang kudu dicoba!


Kagak kudu kuwatir kalo êlu kagak sêmpêt datêng kê kêlas yoga. Yoga bisè jadi salèh atu kêgiatan nyênêngin wayah bêradè di rumèh. Êlu jugè bisè ngêlakuinnyè dèwèkan. Bêrikut êni tipsnyè. Pastiin êlu punyè ruangan nyang cukup buat ngêlakuin gêrakan yoga, têrutamè buat gêrakan ngêrêntangin lêngên amè ngêlèbarin kaki. Têrus, pakèlah pakèan yoga nyang nyaman. Pilih bahan pakèan nyang bisè nyêrêp kêringêt. Selanjutnyè, siapin alas yoga. Supayè yoganyè aman amè nyaman, pakè alas yoga atau matras nyang disaranin, yakni sêkitar 5 mm buat pênggunèan sêari-ari. Têrakhir, pilih gêrakan yoga sêsuè kêbutuhan. Kalo êlu milih gêrakan yoga tibang karna milu-miluan, kêmungkinan êlu kagak bakal ngêlakuinnyè lagi.


Mungkin elu udeh tau kalo ade beragam ide bisnis atau jualan dari rumah yang potensial bisa bikin elu untung gede. Walaupun tentunye kagak semua usaha bisinis bakalan berumur lama karena adenye perubahan yang selalu ade di enih kehidupan. Ade beragam ide bisnis dari rumah yang mungkin bisa bertahan, salah satunye entu elu jualan jasa tempat cuci motor. Nah buka jasa tempat cuci motor entu ibaratnye elu jualannye jasa dari rumah. Entu ide jualan jasa dari rumah emang udeh menarik minat banyak orang. Soalnye katenye entu, elu kagak perlu nyiapin modal yang gede buat laksanain enih bisnis jasa. Lagian nih ye, jasa tempat cuci motor entu model usaha dari rumah yang katenye ngejanjiin bener. Apelagi pas musim ujan tiba, nah katenye ade banyak orang yang bakalan dateng bawa motor atau mobilnye yang kena kotoran. Alat-alat yang elu butuhin buat jualan jasa dari rumah buat ide bisnis enih entu ade kompresor, ember, kanebo, sampo mobil/motor, selang, dan pastinye listrik serta aer. Mungkin modal yang elu butuhin buat laksanai enih bisnis entu kurang lebih 8 jutaan.


Wayah êni adè bêgono banyak tontonan nyang nayangin tèma acarè masak. Bukan tibang acarè masak nyang dilakuin amè orang dèwasè, tapi jugè bocah-bocah. Kadang ayè mikir, apèkah bêgawè sêbagè koki adalah gawèan nyang gampang dilakuin amè sêmuè kalangan? Têrnyatè, jadi koki kagak sêgampang ntu. Butuh lêbih dari tibang hasrat masak buat ngêjalanin propèsi koki, apèlagi koki propèsional. Nyang orang liat di tipi ntu tibang sêbagian kêcit nyang diunjukkin. Di balik layar sêsunggguhnyè, sêbagè koki bênêr-bênêr butuh dèdikasi waktu nyang tinggi amè mèntal nyang rosa. Siapè ajè nyang bêrêncanè ngêjadi koki, kudu punyè bêbêrapè karaktêristik, di antarènyè kêmaoan, disiplin, amè pandèi motipasi diri.


Sebelom beli motor listrik kayanya pengem nyobain dulu dah beli sepeda listrik, kan lumanyan ya itung-itung ngurangin duit bensi nyang sekarang udeh mahal banget tuh dijualnye. Nyang bikin bensin mahal man bolak balik ke warung ama macetnye. Jadinye aye baru yakin buat beli sepeda listrik dulu, soalnye kalo butuh ape-ape kan ama ke indomaret suka males banget tuh jalan kaki. Udah gitu sekarang sepeda listrik tuh lagi zamannye, udeh gitu bentukannye praktis lagi. Nah nyang pasti nih kalo sepeda kan kaga perlu. bayar pajak jadi jauh lebih hemat, kalo motor listrik kan masih ada tuh pajaknye. Cuma makin lama juga makin banyak tuh orang nyang pake kendaraan listrik, itung-itung ngurangin polusi.


Katenye entu, teknologi isi daya dengan cepat – alias fast charging-  jadi salah satu fitur yang sering jadi unggulan pade suatu ponsel pinter. Katenye bahkan sekarang enih kemampuan fast charging udeh bisa isi baterai 4.000 mAh hingga 5.000 mAh dari 0-100 persen dengan durasi selama 30 menit. Makin besar angka "Watt", maka gede juga daya yang bisa diisi pas ngisi baterai ponsel. Oleh karena entu lah durasi waktu ngecas isi daya juga bisa jadi lebih cepat dan hemat waktu. Namun masih dipertanyain terkait ape iye gunain entu teknologi beneran aman dan kagak maslaah buat ponsel cerdas pade jangka panjang? Atau malah entu potensial ngaruhin masa pake baterai?


Awal Desember taon ini, aye dan keluarga kembali liburan bareng lagi. Kali ini, kite nginep di salah satu hotel di Bogor. Kite berangkat pas hari Minggu pagi, sekitar jam setengah sembilanan. Karena jalanannye lancar, sekitar jam sepuluh kurang aje kite udeh sampe di lokasi hotel yang kite pesen. Karena baru bisa masuk kamarnye jam dua siang, akhirnye kite ngongko dulu di lobi utamanye. Tapi karena aye bosen, akhirnye aye, enyak, dan mpoknye aye pergi ke kolam renang entu hotel. Kite Cuma santai sambil ngobrol-ngbrol aje. Akhirnye pas kite boleh masuk ke kamar, kite pun pergi ke kamarnye, bebersih, dan nyantai sambil ngobrol dan ngeliatin pemandangan. Sorenye, aye dan empok aye renang. Malemnye, kite makan sate. Besokan siangnye, kite balik deh ke Jakarte.


Selaen salat 5 waktu tiap harinye, aye punya ajaran agama yang paling aye inget laennye buat dilakuin secara rutin, namanye zikir pagi dan petang. Tiap hari pas hari masih gelap, aye bangun buat salat Subuh, aye ngelakuin zikir setelah salat Subuh, abis entu aye zikir lagi yang dikate sebagai zikir pagi. Terus pas sore atau pas hari udeh akhir sore, pas langit udeh mulai gelap, aye zikir petang. Aye selalu berusaha buat ngelaksanain kegiatan rutin keagamaan yang satu entu juga. Soalnye di zikir pagi dan petang, kite diajarin cara buat memuji Allah, memohon ampunan, karunia rezeki, perlindungan, dan penjagaan Allah untuk diri kite dan keluarge kite, serta segala hal yang sejatinye jadi kebutuhan kite. Wih, banyak bener kan manfaat dari ajaran agama yang paling aye inget satu entu? Selaen dapet pahala memuji Allah, memohon ampunan, kite juga sambil doa mohon perlindungan dalam entu zikir!


Bocah jaman karang pasti pade ngarti bangat, nih, ame makanan nyang namanye burger. Biasanye, bentukannye bulet, bagian paling atas ame bawah same-same roti, kalo isiannye macem-macem dan disusun tumpuk-tumpukan. Di Indonesia, salah satu restoran nyang gacoannya burger ituh namanye Burger King. Franchise-nye ade di mane-mane. Wajar, sih, pan gacor-gacor menunye. Nah, salah satu burgernye nyang paling sedep ame banyak didemenin orang ntu namanye BBQ Steakhouse Whopper. Daging nyang dipake katanye 100% asli sampi Australia! Bujug, jauh bener, ye, impornye. Tekstur dagingnye empuk, kagak alot. Belon lagi dicampur ame isian daun selada, irisan bawang, ame tomat nyang masi seger. Rasanye gurih-gurih asem gitu gegara dipakein saos mayones ame saos tomat. Sedep bener pokoknye, buat nongki ame temen-temen, mah. Sayangnye, porsinye kagak gitu gede. Kalo ente doyan ngegares, mah, kudu pesen dua porsi.


Pertama kali liat tamannye aye dibuat tankjub dah , karna luas banget beda ama taman-taman nyang aye suka kunjugin deket rumah. Pohon ama tanemannye juga dirawat bener-bener karna bentuknye rapih-rapih banget. Tempat duduknya banyak jadi kaga perlu khawatir kaga kebagian tempat duduk, nah kebetulan kalo mau bawa tiker juga boleh tapi ditempat nyang udah disediain. Arena bermain anak tuh di sini aye akuin paling bagus karna maenannya tuh kaye nyang kite liat di mal-mal, cuma bedanya kalo di sini pan buat maennye gratis trus kaga pake jangka waktu. Keseluruhannye si aye puas banget karna cuma nyaman trus bersih sih, mudah-mudahan kaga cuma karna baru tapi seterusnye terus kaya gini.


Togè gorèng adalah salèh atu kulinèr khas Bogor. Dikêjè dari paduan togè rêbus, êmih kuning, amè tahu nyang disèblok bumbu tauco. Namènyè èmang togè gorèng, tapi nyatènyè togènyè dirêbus. Kalo êlu lagi nyaba kê Bogor, cobèin dah sêdêpnyè toge gorèng Hj. Omah nyang udèh adè sêjak 1970. Warung Togè Goreng Hj. Omah bêrlokasi di Jalan Jèndêral Sudirman Nomor 23A, Pabatom, Bogor Tengah. Kalo biasènyè madangan dibungkus makè daon pisang, di warung êni dibungkus makè daon patat. Kagak tibang ntu, prosès masak togè gorèng di warung êni jugè masing ngêgunèin kayu bakar. Supayè lêbih sêdêp, êlu jugè bisè nyantêp toge gorèng amè kêrupuk êmih nyang dijual di warung êni. Wajib bangêt cobèin sêdêpnyè madang togè gorèng langsung di warungnyè!


Di era global yang serba maju ini, tantangan generasi milenial kian kompleks. Jika mereka tidak membekali diri dengan pemahaman agama yang benar, mereka akan mudah dipengaruhi oleh ajakan yang menyesatkan. Oleh lantaran itu, generasi milenial perlu membekali diri dengan pemahaman agama yang baik dan komprehensif agar tidak mudah dipengaruhi dan direkrut oleh kelompok radikal. Oleh lantaran itu, jadilah generasi yang inklusif dan aktif memberikan bibit kebaikan dan kedamaian. Jangan menjadi generasi yang aktif memberikan bibit kebencian, yang berpotensi memicu terjadinya konflik. Untuk itulah, bijak bermedia sosial perlu diimpelementasikan dalam keseharian. Santun dalam bertutur kata juga harus diterapkan. Jangan merasa benar sendiri, lantaran manusia itu pada dasarnya makhluk yang berproses, yang bisa melakukan kesalahan.


Indonesia entu dikate sebagai negara multikultural dan tentunye terdiri dari aneka ragam agama, ras, suku bangsa, serta golongan. Entu perbedaan-perbedaan bikin Indonesia makmur budaya dan tradisi. Nah tiap taonnye entu ade macem-macem acara tradisional atau upacara yang terkait same adat dan budaya yang diselenggarain di beberape wilayah yang beda. Selaen untuk jaga adat dan tradisi, entu acara-acara juga bertujuan buat narik atensinye pare wisatawan. Ade beberape upacara adat tahunan yang beken di Indonesia, misalnye; Suku Tengger tiap 14 bulan Kasada atau bulan kesepuluh penanggalan Tengger meringatin Upacara Yadnya Kasada di Gunung Bromo, Festival Erau di Tenggarong digelar buat ngelestariin budaya Kerajaan Kutai Kartangeara dan acara puncaknye entu pesta aer di tepi Sungai Mahakam, Rangkaian acara Dieng Culture Festival digelar di Dataran Tingi Dieng (ade tradisi ruwatan dan potong rambut bocah-bocah gimbal), Festival Sekaten entu rangkaian peringatan Maulid Nabi Muhammad yang digelar di Keraton Surakarta dan Yogyakarta, serta masih ade upacara adat laennye.


Aye pernah keilangan hape setelah piknik pas aye kuliah semester 7. Pas weekend, aye dan keempat temennye aye piknik di taman ijo yang banyak pohonnye gitu deh. Pas udeh mau maghrib, kite pun pergi dari entu tempat piknik ke restoran. Nah pas sampe entu restoran, aye baru ngeh kalo hapenye aye kagak ade alias ilang. Aye bener-bener panik, sedih, dan stres banget pas entu hape ilang. Aye ngeri ada kejadian buruk laennye karena entu hape ilang. Misalnye, entu orang yang  nemuin aye berhasil ngebongkar rekeningnye aye, minta duit ke orang-orang dan pake nama aye karena entu nomornye aye, terus bisa aje dia ngajuin pinjeman online. Aye bener-bener kagak bisa makan dan susah tidur karena entu hape ilang.


Di setiap negara yang menganut paham Buddha, memiliki ritual beda-beda dalam hal merayakannye. Misalnye di negara Indonesia, biasanye perayaannye ntu Waisak identik dengan ritual suci dan doa bersama yang dilakukan di Candi Borobudur, Jawa Tengah. Di negara China adalah negara dengan populasi penganut agama Buddha Mahayana terbesar di dunia. Di negara ntu, warganye menamai hari lahir Sang Buddha sebagai Fódàn. Biasanye masyarakat akan merayakannye di kuil Buddha dengan memberikannye persembahannye kepada para biksu dan menyalakannye dupa.Adapun, perayaan Hari Tri Suci Waisak difokuskan pada upacara Yùfójié, atau memandikan Buddha. Pada Hari Raya Waisak, biasanye masyarakat Jepang akan melakukannye ntu tradisi mengelilingi bunga teratai yang konon tumbuh dari tempat bayi Buddha berjalan. Di Thailand, orang-orang berkumpul di kuil untuk mendengarkan ceramah dari para biksu. Selain ntu, mereka dapat membaca doa sekaligus mempersembahkannye aneka ganyeman, bunga, dan lilin yang dimaksudkannye ntu untuk melambangkannye batasannye dari kehidupan material. Di India, pemeluk agama Buddha di sana akan merayakan Hari Raya Waisak dengan tradisi yang beragam, dengan Kota Dharamsala sebagai pusat ajaran Buddha Tibet (Tibetan Buddhism). Seperti di banyak tempat, umat Buddha di India biasanye bakalan berpakaian putih dan pergi ke kuil untuk mendengar khotbah. Di Kamboja, umumnye dalam ajaran Buddha Theravada, bendera Buddha dikibarkannye di atas kuil dan diarak di jalan-jalan oleh para biksu.


Survival mêrupakan suatu kêmampuan bêrtahan idup sêsêorang dalêm ngadêpin kondisi darurat. Sêcarè lêbih spèsipik, survival kêmudian ditêrapin dalêm kêgiatan pêndakian gunung sêbagè atu kêmampuan dasar nyang idèalnyè dimilikin saban pêndaki atau sêkagaknyè atu orang dalêm saban kêlompok pêndakian. Kondisi darurat nyang dimaksud antarè laèn adènyè bêncanè alam, cidêrè parèh, kêilangan arah, amè laènnyè. Kêadèan êni nguduin saban pêndaki buat bisè bêrtahan dêngan kêmampuan nyang dimilikin sêrtè sumbêr dayè nyang adè, sêkagaknyè ampè bantuan datêng. Èlmu têntang bêrtahan idup sêbênêrnyè adalah èlmu dasar dalêm kêgiatan pêndakian. Hal êni karna wayah ngêdaki gunung, êlu sêcarè langsung bakal bêradè di alam liar nyang ngêmilikin banyak bangêt kêmungkinan. Puguh ajè sêbagè pêndaki nyang bijak êlu wajib siap dêngan sêmuè kêmungkinan ntu.


Lagian kamera tuh makin ke sini tuh juga kaga ada matinye, soalnye kan kamera tuh posisinye kaga bisa digantiin ama hp walaupun hp hasil fotonye udeh bagus. Tetep aja kan kamera tuh pasti dicari ama orang, sama halnye kaya tipi dah. Apalagi orang pada kerja biat konten di youtube trus penghasilannye juga gede banget jadi makin banyak orang nyang mau jadi youtuber-youtuber gitu. Makin laris aja tuh jual beli kamera, trus sekarang juga kamera makin bagus-bagus, bentuknye juga beragam macem bentuk. Pokoknye udeh canggih dah, nah kite juga mesti kreatip tuh dengan bikin konten-konten gitu kite bisa dapet duit walaupun di rumah doang.


Sêsêorang nyang ngêdêmênin pêtualangan umumnyè hobi naèk gunung. Hal ntu nimbulin suatu kêsênêngan dèwèk, têrutamè wayah ngêcapèi puncak gunung. Mêski bêgono, wayah ngêdaki gunung, êlu bisè ngalamin hipotèrmia. Gangguan êni nyêbabin suhu awak nurun drastis. Kalo hipotèrmia kagak diatasin, êlu bisè ngalamin gangguan padè pungsi sistim sarap amè organ awak laènnyè. Hipotèrmia têrjadi wayah suhu awak ngalamin pênurunan suhu nyang nyêbabin bahayè. Hal êni umumnyè disêbabin olèh paparan suhu dingin têrus-têrusan kayak wayah naèk gunung. Sambil nunggu bantuan tênagè mèdis datêng, tanganin pêndêritè hipotèrmia sêcarè baè-baè dêngan kagak ngurut mêrèka dalêm upayè ngêmbaliin aliran darèh. Saban gêrakan nyang rosa atau bêrlêbihan bisè nyêbabin jantung bêrênti.


Cerita laen kalo pas lebaran tuh adanye THR, dulu pas kecil tuh girang banget jalo au lebaran karna pasti dapet THR banyak dari keluarga. Nah kerasa tuh pas gede makin lama THR malah makin dikit, nah pas udeh bisa nyari duit tuh udeh kaga ada lagi nyang ngasih, malah kite nyang harus ngasih tuh buat bocah-bocah kecil. Kali inget bocah-bocah nungguin tuh suka keinget dulu, cuma ada senengnye juga pas kite udeh bisa ngasih duit THR, rasanye seneng kalo liat orang seneng ama apa nyang udeh kite kasih. Apalagi bisa beli sesuatu nyang kite mau kalo lagi punya duit lebaran.


Kalo aye lagi di toko barang elektronik kaga tau knapa aye suka ngiler liat tipi nyang gede-gedenya kaya layar tancep. Sekarang mah kayanya mau bikin bioskop di rumah juga bisa, udah kaga pake speaker tambahan lagi juga suaranye udeh menggelegar. Maka dari itu, aye resep banget liat tipi model sekarang. Mana warnanye bening banget lagi mangkanya kalo dipikir-pikir sayang juga kan kalo tipi gede-gede pake antenanya burek mangkanya orang disuruh pake set up box. Tapi ya sayang, harganye gila-gilaan dah, sayang banget kayanya ngeluarin duit segede gitu buat beli tipi doang mah. Tapi juga tipi zaman sekarang ringkih dah, punya Nyak beli 50 inci sekarang jadi bangke gara-gara benerinnye mahal.


Kuncinye bertemen tuh sebenernye gampang sih dari segala waktu nyang udeh aye lewatin. Kunci bertemen tuh nyang penting kite jadi diri sendiri aje, kaga perlu tuh harus keliatan nyang paling oke padahal emang oke. Cukup jadi apa adanye aja, trus juga jujur karna kalo udeh kaga jujur trus ketauan pasti orang juga males buat temenan. Udeh banyak temen nyang aye temuin, termasuk sodara aye nyang tadinye tuh terkenal banget, cuman karna sering boong jadi orang juga males buat nemenin dia. Trus juga jangan ampe deh sombong trus bawa-bawa harta orang tua, kalo udeh begitu dipastiin orang deket ama kite juga karna ada maksud ama tujuan sendiri.


Pada zaman dulu ntu masalah yang dihadapi para ilmuwan ntu dalam teknik robotika adalah, kalau robot harus melakukan sesuatu, atau mengambil dengan tangan mekaniknye. Kite ntu harus mendefinisikannye terlebih dahulu, bagaimane penampilan obyek yang ingin diambil ntu robot, jadi kaga semudah zaman sekarang pastinye. Adanye terobosan baru yang nyiptain teknik baru saat ini membuat robot jadi lebih fleksibel. Buah raspberry yang lunak kagak bakal rusak jika dipegang robot paling anyar. Para peneliti juga mendapat inspirasi dari Kirigami, kesenian memotong kertas dari Jepang. Plastik yang lunak dilekukkan dengan cara tertentu. Dengan demikian, robot ntu terus bisa mengambil berbagai benda yang ada tanpa harus kite repot lagi, ntu ibaratnye revolusi kecil.


Belakangan eni ade kajian nyang sering banget ane datengin waktu masih zaman kuliah tahun 2014-2018, tapinye kagak rajin-rajin amat. Aye biasanye ngikut kajian rutin (tapnye kehadiranne banyak nyang bolong-bolong) ade di masjid deket kampus nyang lokasinye di kawasan Jatinangor, Sumedang, Jawa Barat.  Sampe suatu hari, teman-teman nyang biase kajian di sono ngajak aye kajian ke Bandung. Kalo kagak salah inget, kajian Ustaz Firanda nyang waktunye bebarengan ame kajian rutin nyang biasenye diadain hari Rabu di Jatinangor. Tapinye, udeh jadi rahasia umum kalo ade kajian 'ustaz besar' di kota terdekat, temen-temen nyang ngaji dimari ngeliburin diri kajian rutin buat nimba ilmu ke tingkat nyang lebih kesohor Sebenarnye aye agak ogah-ogahan kalo dateng kajian kudu pegi nyang jauh-jauh ke Bandung. Apelagi kajian Ustaz Firanda bise ditonton online di YouTube. Tapinye ya, temen-teman udeh ngajak sampe bawa mobil segala, masa aye kagak ngikut?


Kalo saluran tipinye makin kemari juga makin maju. Dulu kan saluran tipi kite bisa itung pake jari ya, saking dikitnye. Udeh gitu kalo ujan suka runyek karna kena angin karna pake antena luar. Tapi, kalo diganti pake antena dalem juga makin runyek gambarnye. Trus muncul dah tuh parabola, bentuknye tuh gede banget kalo buat taro di luar. Emang makin banyak juga salurannye udeh nasional, trus laga pake bayar bulanan lagi cuma sekali beli. Nah, makin ke sini makin canggih juga ama nyang namanye tipi kabel, di situ kite bisa nonton saluran tipi ampe luar negeri. Tapi tagihan harga perbulan juga lumanyan gede, tapi enaknya udah ama sambungam wifi jadi praktis juga kan.


Kaga cuma kata-kataan ama pemaen, kadang sesama supporter tuh suka juga berantem. Awalnye sih maen kata-kataan, tapi lama-lama kalo ada nyang emosi tuh bisa ampe adu jotos. Padahal mah sesama pemain kaga saling berantem, eh malah supporternye nyang rusuh. Tapi, itu sih nyang bikin rame trua juga pasti ada aje tuh ceritanye, apalagi kite bawa supporter nyang mao didandanin aneh-aneh. Kadang tuh itu bikin makin meriahin pertandingan. Pokoknye pada kreatip dah supporter tuh, mana pada kompak banget lagi. Resep mangkanye kalo ikut-ikut nonton di stadion. Pengalaman tiap nonton tuh beda-beda, menarik trus juga kaga bakal keulang, nah nyang paling berkesan tuh pas kuliah, itu si nonton pertandingan paling seru menurut aye.


Meskipun olahraga ekstrem emang ade resiko-resiko bahayanye, entu olahraga ade manfaatnye juga. Nah manfaatnye entu kagak buat fisik aje, tapi buat kesehatan mental pun ade. Pertama, entu olahraga ekstrem bisa bikin tetep fokus. Olahraga ekstrem dengan teratur dan pastinye sesuai prosedur, emang bisa ubah susunan kimiawi di otak. Kalo entu terjadi, orang makin bisa buat tetep tenang dan fokus walaupun pade situasi yang banyak tekanan. Manfaat dari olahraga ekstrem selanjutnye adalah bisa jadi ngilangin stres. Soalnye zat kimia yang namanye dopamin bakalan bisa bantu orang buat tetep seneng. Pas lakuin olahraga ekstrem kayak manjat tembok atau lompat dari pesawat, kite bisa liat dunia dari sudut pandang yang beda soalnye kite berada di suatu ketinggi dan entu bikin kite puas. Gimane? Manfaatnye menggiurkan ye? Nyok cobain, tapi ati-ati ye buat lakuin olahraga ekstrem, jangan asal-asalan. Kudu sama ahlinye.


Kalo tiap aye lagi di mobil pasti aye dengerin radio. Dulu sih sering juga di rumah dengerin radio, terutama pengajian dan ceramah. Kalo sekarang dengerinnye dari radio mobil aje. Radio adalah salah satu jenis media massa satu arah yang berperan untuk menyampaikan pesan (berita, informasi dan hiburan) kepada masyarakat dengan jangkauan luas. Ntu benda telah menjalani proses perkembangannye yang cukup lama sebelum menjadi media komunikasi massa seperti saat ini. Berkat ketekunan tiga orang cendikiawan, diantaranye seorang ahli teori ilmu alam yang bernama James Maxwell berhasil menemukan rumus yang diduga dapat mewujudkannye gelombang elektromagnetis, ya ntu gelombang yang digunakan untuk kgelombang radio, dan televisi (1865). Berdasarkan teorinye bahwa gerakan magnetis dapat mengarungi ruang angkasa dengan kecepatan hampir sama dengan kecepatan cahaya (186.000 mil/detik). Teori Maxwell ini dibuktikan oleh Heinrich Hertz pada tahun 1884. Tetapi baru digunakannye ntu untuk tujuan praktis oleh Guglemo Marconi, dimane Marconi telah dapat mengirimkan tanda-tanda tanpa kawat melintasi samudra Atlantik.


Ari pêrè adalah wayahnyè buat bêbênèh. Biasènyè pagi ari ayè awalin amè bêbênèh mèja rias. Sêrèpot apè jugè, kagak adè salahnyè buat ngêrêsikin mèja rias sêcarè têratur. Dêbu amè kotoran sisè rontokan mêkap bisè ngêjè mèja rias kêliatan sêmrawut. Mulènyè ayè ngêcèk tanggal kêdaluwarsè dari produk-produk mèkap amè pêrawatan kulit nyang ayè punyè. Kalo udèh kêdaluwarsè, ayè langsung pisahin buat dibuang. Abis ntu, ayè lanjut natè mèkap amè pêrawatan kulit sêsuè kêgunèannyè sêkaligus nyusun nyang sering dipakè kê bagian dêpan amè nyang jarang dipakè kê bagian bêlakang supayè gampang ngambilnyè. Kalo sêmuè udèh bèrès, ayè jadi bisè jonjon nikmatin ari pêrè. Ati sênêng, mèja rias kinclong.


Bola basket merupakan salah satu ekskul yang sering ditemui di setiap sekolahan, karena ntu olahraga bisa dimainkan semua kalangan, dan disukai oleh bejibun orang. Ntu olahraga rupanye udeh jadi gacoannye atau salah saatu olahraga populer di dunia, selain sepak bola. Dalam sebuah game, bola basket dimainkannye oleh 2 tim, yang beranggotakan lima pemain. Namun, semua pemain memiliki hak bermain yang sama, kagak ada penjaga ring, atau penjaga gawang seperti dalam permainan sepak bola. Ntu olahraga adalah salah satu olahraga populer yang udeh bejibun diminati orang-orang di Amerika Serikat, dan penduduk di belahan bumi lainnye, seperti Amerika Selatan, Eropa Selatan, Lithuania, hingga Indonesia. Kagak sedikit kompetisi bola basket digelar setiap tahun, seperti British Basketball League (BBL) di Inggris, National Basketball Association (NBA) di Amerika, hingga Indonesia Basketball League (IBL). Cara bermain ntu olahraga kaga begitu susah, makanye dari umuran bocah pun udeh pade demen sama ntu olahraga, sampe-sampe ntu olahraga jadi salah satu game yang suka ada di rumah


Buat yang demen olahraga mukul-mukul, bakal ngebutuhin ini alat. Samsak tinju namanya. Buat orang yang lagi ngikutin olahraga bela diri bisa banget pake alat ini, apalagi petinju buat latihan di rumah. Kagak mungkin kita latihan pukul, tapi mukul barang-barang yang ada di rumah. Alat samsak tinju ini juga bisa banget dimanfaatin ama orang-orang yang mau ngelampiasin rasa kesel. Dibanding mukul ampe ngelukain orang laen, kita bisa mukul ke samsak tinju ini. Adanya ini alat di rumah, bisa ngebuat kita latihan kekuatan tangan. Kalo kita sering latihan pake samsak ini, otot tangan kita juga jadi makin kuat. Pas di jalan ada yang ngejahatin, bisa kita bales pukul orang jahat itu.


Agama Islam ntu merupakan agama yang menjadi mayoritas masyarakatnye di Negara Indonesia dan diperkirakannye ntu awal muncul agama Islam terjadi sekitar 1400 tahun yang lalu, ya ntu tahun 610 M yang ditandai dengan penerimaannye wahyu Al-Qur’an yang pertama di Makkah oleh Muhammad Saw. Di Indonesia sendiri, Agama Islam pertama kali masuk ntu diperkirakannye pada sekitar abad ke 7 atau 8 melalui para pedagang Arab dan Persia yang datang ke Indonesia pada zaman ntu. Berdasarkannye data yang dikeluarkannye oleh Badan Pusat Statistik, memperkirakan bahwa masyarakat Indonesia yang memeluk Agama Islam di Indonesia ntu berjumlah 207.2 juta jiwa, dengan persentase 87,2 persen dari keseluruhan masyarakat Indonesia, dan menjadi agama terbesar di Indonesia. Oleh karena ntu karena Islam mayoritas, dan memiliki ajaran agamanye yang indah, makanye kite sebagai orang yang beragama Islam harus mencontohkan yang baik-baik kepada seluruh masyarakatnye.


Bayem ntu taneman nyang asalnye dari Amerika belah tropik nyang biase digegares daonnye jadi sayuran ijo. Cuman taneman eni sekarang udeh kesebar di daerah mana bae di seluruh dunie. Sayur eni emang udeh kaga asing lagi buat kite semue. Karne sayuran eni banyak digegares ama banyak orang. Taneman nyang atu eni dikenal jadi sumber zat besi nyang penting buat awak. Selaen ntu, Eni sayur juga punye kandungan vitamin A, B, C ama zat-zat penting kaye kalsium nyang bagus buat awak. Permukaan batang di taneman eni punye sipat nyang licin beralur searah ama tumbuh batang nyang tegak. Daonnye nyang punye bentuk kaye ati eni biasenye nyang dikonsumsi jadi sayuran ama bise juga jadi lalapan buat sayur koah nyang seger.


Bahwa badan material tidak lain hanyalah kombinasi 5 unsur material atau pañca-bhūta (tanah, air, api, udara, dan ruang). Kremasi berarti terleburnya badan material untuk menyatu kepada 5 unsur alam lebih cepat. Ungkapan berbela sungkawa masyarakat Bali kepada seseorang yang baru saja meninggal adalah: Amor Ing Acintya = "Semoga menyatu dengan Brahman (Tuhan)", ini berarti kita semua bukan badan melainkan roh (jīva). Kematian hanya menyangkut badan jasmani namun tidak bagi sang roh, roh adalah ātmā (percikan spritual-Nya). Jenis bangunan persemayaman atau pemereman dapat dibedakan menjadi dua yakni wadah dan bade. Wadah adalah sebutan umum untuk bangunan pengusungan jenazah dari rumah duka menuju kuburan. Umumnya berbentuk lebih sederhana dari bade. Sedangkan bade adalah bangunan wadah yang dihiasi dengan pepalihan (ornamen) lengkap dan memakai atap bertingkat.


Mohammad Husni Thamrin atau lêbih dikênal dêngan namè M.H. Thamrin lahir padè 16 Pèbruari 1894 di Sawah Besar, Batavia (Jakarta). Mêski lahir di Batavia, M.H. Thamrin adalah kêturunan Èropa-Indonèsia. Diè mêrupakan bocah dari pasangan Tabri Thamrin amè Nurkhamah. Thamrin punyè darèh Èropa dari babèhnyè, sêdêngkên darèh Indonèsia dipunyè dari ênyaknyè nyang berasal dari Bêtawi. M.H. Thamrin mêrupakan sêorang politikus padè wayah kolonial Hindia Belanda nyang aktip mêrjuangin kêpêntingan masarakat Bêtawi. Diè adalah salèh atu pahlawan nasional nyang idupnyè abis buat mêrjuangin kêadilan hukum, pêrbaèkan nasib rakyat miskin, amè idèntitas kêbangsèan. Sêbagè bêntuk pênghargèan atas jasè-jasènyè, namè M.H. Thamrin diabadiin jadi namè jalan di pusat ibu kotè, rumèh sakit, yayasan, unipêrsitas, amè gedong musèum di Jakarta.


Cireng adalah salah satu ganyeman kecil atau biasa disebut juga camilan. Dibuatnye dari tepung tapioka, cireng maksudnye aci digoreng. Ntu ganyeman asalnye dari tanah sunda, Jawa barat, ntu ganyeman ajib bet dah kenyel dan gurih. Cireng makin enak kalo diganyemnye pake petis atau bumbu rujak, bikin ngegaresnye gamau berenti dah. Penikmat cireng sangat bejibun, saking bejibunnye yang demen sama ntu ganyeman, ntu ganyeman dijadiin menu dibebedapa kafe kafe tempat anak muda pade ngeloneng, dan cireng bumbu rujaklah yang dijadiin gacoannye anak muda, karena rasanye yang ajib, harganye juga murah jadi terjangkau buat semua kalangan. Cireng juga di demenin sama kalangan, dari yang mudah sampe yang bangkotan juga demen sama ntu ganyeman.


Dispènsêr èmang salèh atu pêrabotan èlèktronik nyang pênting adè di rumèh pêranti ngêpêrgampang pêngambilan minum saban waya. Dispènsêr galon bawèh sêring dianggêp sêbagè pilian têrbaèk nyang mangkin ngêgampangin idup. Tapi, sêlaèn karna kêgampangannyè dalêm masang galon, êlu jugè kudu nimbangin banyak aspèk laènnyè sêbêlon ngêbêlinyè. Kêmampuan dispènsêr galon bawèh pêranti ngêjè aèr ngêjadi panas amè adêm lêbih gasik puguhnyè bêrhubungan amè listrik nyang disêrêp. Olèh karna ntu, pêrabotan canggih nyang atu êni kêbilang cukup boros listrik. Dayè listrik dari dispènsêr galon bawèh ratè-ratè di atas 400 watt. Jadi, wayah mao ngêbêli dispènsêr galon bawèh, sêlaèn kudu mastiin dayè listrik di rumèh cukup, êlu jugè kudu nyiapin danè pêranti ngêbayar tagian listrik nyang cêndêrung lêbih mahal saban bulannyè.


Kalo mau jalan-jalan bareng tuh mesti dipikirin banget ape aje nyang perlu dibawa ama mesti ade orang nyang palain gitu. Pengalaman aye soalnye begitu, jadi semua akomodasi, penginepan, ampe tempat makan tuh udeh kita tentuin mau di mananye. Kelebihannye kite bisa hemat waktu jadi acara kite tuh berjalan dengan baik, dan kaga perlu bingung nyari tempat makan ato apanye. Bukan cuma akomodasi nyang dipikirin, mulai dari sarapan, cemilan selama di perjalanan, minuman, ama obat-obatan juga mesti disediain. Banyak kelebihannye kalo perjalanan kite siapin dengan mateng, walaupun kaga ade nyang sempurna tapi seenganya kita punya rencana gitu dengan perjalanan nyang kite lakuin.


Hari minggu dipake buat ngebon, ane lagi ngebibitin cabe merah ame cabe rawit. kemarenan ane liat ude pade tumbuh sejengkal, persiapan namem cabe dimulai, ane mulai gaji tanah nyang bakal ditanemin pohon cabe, terus ane nyiapin pupuk kandang ame pupuk komposnye, pohon dari tempat nyemai ane cabutin, terus ane masukin ketanah nyang ude digali ame dikasi pupuk, abis ntu ane tutup tanah lagi, semua ane kerjain ampe beres, ude beres semua ane siram lagi, biasanye sampe bebuah butuh waktu 2 bulanan, nah nyang gak kalah harus tau, kalo taneman cabe ude tumbuh terus tingginye sejengkal lebih ade bagusnye ujung tunasnye dipotong, biar ntar tumbuh cabang nyang baru, tujuannye biar buahnye tumbuh banyak dari cabang nyang tumbuh


Kalo nyêrmatin kêidupan karang, romannyè sikap tolèransi mulè kêkikis dalêm kêidupan kêsêarian. Sêbagian orang tampaknyè lêbih dêmên nonjolin dirinyè atau dêngan katè laèn, diè lêbih dêmên mêntingin hal-hal nyang ngêjadi kêsênêngan dirinyè dèwèk, tanpè ngêrasè opèn dêngan têtanggè atau orang-orang nyang bêradè di sêkitarnyè. Diè bênêr-bênêr kagak opèn kalo adè orang laèn nyang ngêrasè kêganggu dêngan aktipitasnyè. Ngêmilikin sikap tolèransi bukan bêarti êlu kagak ngêmilikin sikap atau prinsip idup. Êlu kudu bisè ngêbèdain hal ntu. Jangan lantas bêranggêpan bahwa sikap tolèransi sama dêngan êlu gampang kêbawè arus pêrgaulan orang-orang nyang êlu têmuin. Prinsip idup adalah hal pênting dalêm ngêjalanin kêidupan êni amè saban orang ngêmilikin prinsip idup nyang bêragêm. Tugas êlu adalah bêrusahè ngêmahamin prinsip idup orang-orang nyang bêragêm ntu, têrus ngormatinnyè sêpagimanè êlu pèngèn dihormatin olèh mêrèka.


Kalo sebelomnya kita ngomongin dagang makanan beku. Buat orang yang demen masak, selaen dagang makanan beku, bisa juga jual makanan mateng tinggal makan. Kita bisa buka dagangin katering. Kita bisa kasih menu yang nyehatin. Ada orang-orang yang merhatiin makanan bukan cuman enak, pengennya yang sehat juga. Sayangnya, sangking udah keburu sibuk, kagak sempet masak di dapur. Gara-gara itu, sering beli. Kadang beli begitu bikin bosen juga, bikin kangen masakan rumahan juga. Kesempetan banget buat kita buka pesenan makan tiap hari paket lengkap, ada nasi, lauk protein, sayur ama buah yang berserat. Kita tawarin menu tiap harinya beda atawa sesuai pesenan. Jualan kayak gini bisa di rumah sekalian nyediain lauk itu buat famili di rumah. Jadi, masak sekalian ngambil untung.


Kaga cuman tempat berlindung, sekarang tuh juga disediain peralatan apa aja nyang dibutuhin sewaktu-waktu bakal kena bancana. Jadi, tuh alat-alat di dalem satu tas itu isinye udeh lengkap jadi tinggal bawa satu tas itu aja kalo ada apa-apa. Di sana tuh ada alat buat bertahan idup, ada makanan kaleng nyang bertahan lama. Pokoknye bener-bener lengkap, tapi kaga semua orang kan mao nyiapin hal-hal macem begitu. Kite mah di Indonesia baru takut kalo udeh ada kejadian, baru tuh rame-rame nyari antisipasi. Kalo blom terjadi mah jangan harap dah ada orang nyang peduli ama hal nyang begitu, paling nyang dipentingin cuma gaya idup.


Martabak udah jadi makanan yang didemenin banyak orang. Ada dua jenis martabak yang dijual di toko-toko pinggir jalan. Ada martabak manis ama martabak telor. Martabak manis punya macem-macem isian atawa rasa di dalemnya. Dulu, martabak cuma ada warna krem warna tulen dari tepungnya. Sekarang ini, udah mulai ada rasa-rasa ama isian yang baru. Ada martabak yang dikasih warna ijo atawa kita nyebutnya martabak pandan, ada juga martabak merah atawa martabak red velvet. Warna-warnanya itu didapet dari pewarna makanan yang ngubah warna dasar tepung jadi warna yang kita mau. Selaen adonan yang udah dipakein pewarna, isian martabak juga udah macem. Dulu, isian martabak cuma kacang ama gula, ketan item kelapa, paling banter pake coklat mesis. Sekarang isiannya udah macem-macem, ada coklat, keju, kismis, ama durian. Semua isiannya boleh kita pilih disadur ama apaan aja.


Buat orang yang demen ama olahraga Mixed Martial Art (MMA), nama Khabib Nurmagomedov udah dikenal banget. Abis ngalahin Conor Mc Gregor yang tadinya mega bintangnya UFC, Khabib mecahin rekor yang mantep banget (27-0). Dari kecil, Khabib ini udah kelatih olahraga gulat. Awalnya, bapaknya Khabib ini ngikutin si Khabib gulat biar ngejauhin dia dari perbuatan atawa paham terorisme. Kagak punya niat buat jadiin dia atlit gulat profesional. Ternyata, Khabib malah suka dan punya bakat olahraga ini. Taun 2008 dia debut di MMA dan jadi pendatang baru yang bisa menangin ajang itu empat kali berturut-turut cuma dalem sebulan. Banyak menang yang ngebawa Khabib ke tingkat yang lebih tinggi. Akhirnya dia bisa ikut tanding di Ultimate Fighting Championship atawa UFC. Di UFC itu dia bisa ngalahin Mc Gregor.


Mangkanye kalo mao idup di desa tuh sebenernye kaga usah banyak di pikirin kaya di kota. Standart idup orang-orangnye masih kaga belagu harus ini harus itu. Hidup tuh sebenernya kaga pusing kalo kite mikirin nyang penting-penting aje. Kaya makan, tempat tinggal, ama kesehatan gitu. Selebihnye buat jajan, buat jalan-jalan tuh semua masih disediain ama alam. Kalo di kota belon lagi sayingan mao punya ini itu biar jadi pusat perhatian. Padahal barang nyang dibeli juga masih ngutang. Hidup di desa mah belom secepet itu kalo mau minjem duit kaya sekarang. Sekarang mah modal KTP juga udeh bisa kite beli apa aja nyang kite mao.


Kitab Tripitaka adalah sêbuah naskah kuno nyang bêrisi ajaran bagi pêmêluk agamè Buddha. Katè Tripitaka bêrasal dari bahasè Sansêkêrta, 'tri' nyang bêarti 'tigè' amè 'pitaka' nyang bêarti 'kêranjang'. Jadi, arti Tripitaka adalah tigè kêranjang. Istilèh tigè kêranjang padè awalnyè diartiin sêbagè wadèh manuskrip dari daon lontar nyang bêrisi tigè Kanon Buddhis, yakni Vinaya, Sutta, amè Abhidhamma. Isi dari kitab Tripitaka ngandung tigè kêlompok pêngajaran, yakni Vinaya Pitaka, Sutta atau Sutra Pitaka, amè Abhidharma Pitaka. Di dalêmnyè adè ajaran-ajaran Buddha Gautama nyang dibabarin sêlamè 45 taun bêliau ngajarin Dhamma. Khotbah-khotbah sang Buddha êni ngêliputin pokok bahasan nyang lêga amè nyakup bêrbagè pêringêtan, pênjêlasan nyang têrpêrinci, amè pêtunjuk.


Acara bedah rumah tuh ampe sekarang kaga pernah abis diomogin ama warga kampung Leledan. Rasanye kekenang betul tuh dibenaknye para warga, sama juga ama yang namanya Elsi. Elsi tuh makin terpacu ikut maste chef karna kagum banget ama acara itu, nah bisa dibilang kan kalo kite mau sekolah sendiri biayanye cukup mahal. Elsi kaga mau ngerepotin orang tuanye, jadi die jala sendiri dengan keberanian yang die punya tuh buat ikut ntu ajang. Pesertanye teryata banyak banget, kaga heran karna orang yang pada masp situ tuh bisa jadi orang terkenal, mangkanye persaingannya ketat. Nah waktunya si Elsi ikut seleksi tuh, tapi sayang belom rejekinye die jadi belon lolos dia ikut ajang ampe masup tv, tapi Elsi kaga pernah patah semangat.


Kalo hari Minggu pas waktu luang di rumah elu, biasanye elu sama keluarga ngapain? Kalo aye dan keluarga, hari Minggu entu jadwalnye bebenah, molor, dan ngegares! Intinye kalo hari Minggu, aye sekeluarga kalo kagak ningkring-ningkring dan ngendok di rumah aje, yaudeh deh awalnye sarapan bareng sambil nonton TV. Terus abis entu kite mulai beres-beres; aye biasanye beresin rak buku sama tempat aye majang koleksinye aye di kamar, terus entar nyapu-ngepel dah. Nah kalo enyak aye pastinye paling banyak yang kudu dibenahin, mulai dari kamarnye, dapur, dan ruang tamu. Aye biasanye bantu ngepel doang. Terus kalo kite udeh selesai bebenah, biasanye mandi, abis entu ngebadog deh pas siangnye. Kadang kite abis entu tidur, kadang juga nonton. Terus biasanye, pas sore enyak aye mulai bebikinan cemilan. Udeh deh kalo abis ngebadog malem, biasanye kite nonton doangan sampe ngantuk.


Di Indonèsia, coèt amè ulêkan udèh lamè digunèin sêbagè pêrabotan dapur buat ngulêk. Sêpasang pêrabotan ntu têrnyatè udèh digunèin jugè sêjak jaman purbakala buat ngulêk bahan-bahan têrtêntu, misalnyè obat-obatan, jamu, atau bumbu dapur. Coèt amè ulêkan têrtuè udèh digunèin manusiè sêjak kurun 35.000 taun SM. Pêrabotan êni adalah salèh atu pêrabotan têrtuè nyang digunèin manusiè sêjak jaman batu. Bêbêrapè arkèolog nêmuin bêndè-bêndè batu nyang digunèin sêbagè parabotan buat numbuk. Contohnyè, dari kurun 3200 ampè 2800 SM ditêmuin artèpak batu di Yunani. Wayah ntu, coèt amè ulêgan digunèin sêbagè pêrabotan buat ngèkstraksi jat pigmèn pêwarnè nyang diambil dari batu-batu. Baèk coèt atau ulêkan, samè-samè dikêjè dari bahan nyang kêras, kayak batu alam, kêramik, atau kayu.


Elu suka baca berita? Bacanye lewat koran atau secara online? Nah Jun entu hobi baca berita supaye kagak ketinggalan informasi penting. Jun paling seneng baca berita tentang teknologi. Soalnye kayak wow aje gitu menurut Jun teknologi makin keren. Nah dari salah satu berita artikel online yang Jun baca, katenye Raksasa teknologi China dikasih titah buat kagak nawarin pelayanan ChatGPT pade orang-orang. Katenye entu, pemerintah khawatir soalnye chatbot dengan basisnye teknologi AI entu bisa jawab pertanyaan para pemake tanpa sensor. Katenye entu, Tencent Holdings dan Ant Group, afiliasinye fintech dari Alibaba Group Holdings, udeh diinstruksiin buat kagak nawarin akses ke layanan ChatGPT di platform mereka, entah dengan langsung ataupun lewat pihak ketiga. Entu die sekilas berita tentang teknologi yang Jun baca.


Adenye tugas kerjaan, kewajiban-tanggung jawab, dan posisi yang elu punya, pastinye elu bakalan terus-menerus kerja bareng orang yang entu-entu lagi. Sadar ataupun kagak, hal entu berpotensi nimbulin rasa bosen pade dirinye elu ke rekan-rekan kerjanye elu. Ketemu entu orang lagi secara terus menerus dan ngadepin orang tertentu pade tanggal yang udeh ditentuin bisa berpotensi jadi rutinitas yang bosenin. Apelagi, adanye kompetisi tersembunyi yang kagak sehat, saling jatuhin, atau caper sok baik di depan atasan. Kalo elu kagak bisa beradaptasi dan berinteraksi dengan orang lain, relasinye elu sama entu orang-orang di kantor bisa jadi kacau dan kerja di kantor bisa kagak nyenengin lagi.


Buat para orang tua nyang anaknye dari kecil udeh demen ama robot ya kaga ngapa, kaga usah dibates-batesin. Kite tinggal bimbing aje, siapa tau nanti di kemudian hari tuh hoby bisa jadi sesuatu nyang bermanfaat buat diri anak kite. Apalagi kan di Indonesia ilmu tentang robot tuh belom banyak dipelajarin ama diketahuin, kite nyang harus peka. Suatu saat tuh pasti ada kesempatan nyang bagus buat kemajuan teknolohi nih robot. Pokoknye jangan ampe kite dikuasain ama teknologi, kite dibuat sengsara ama kerjaan nyang udeh banyak diganti ama robot. Kudu dikhawatirin tuh masa nyang akan dateng gimana teknologi bakalan semakin maju lagi.


Kali êni, rasènyè ayè kangên bangêt mampir kê Kinêruku, pêrpustakèan atau toko buku di Bandung nyang nyêdièin répêrènsi buku, musik, amè pèlêm. Lokasinyè bêradè di Jalan Hègarmanah Nomor 52, Bandung. Rasè kêrasan langsung têrasè wayah masupin ruangan dêmi ruangan. Di bagian bêlakang rumèh, banyak dipênuhin tanêman amè pu'un nyang têrtatè apik. Suasanè êni ngêdukung bangêt buat ngêbacè dalêm suasanè antêng tanpè hiruk pikuk kêramèan. Di sono jugè ngêjual madangan amè minuman, khususnyè masakan rumèhan amè kupi-kupi gono. Nyang paling nyênêngin, di sini punyè sêkitar 3000 koleksi buku dêngan bêmacêm gènrè. Mulè dari sastra, buku anak, pêngêtahuan, ampè pilsapat, lêngkêp dah. Kagak hèran kalo têmpat êni jadi paporit pêncintè buku dari bêrbagè kalangan.


Mêski kagak têrjadi gêmpa, kagak adè salèhnyè buat ngantisipasi têrlêbih dulu. Bêrikut êni adalah bêbêrapè carè nyang bisè êlu lakuin buat ngêlindungin diri sêbêlon gêmpa têrjadi. Pêrtamè, siapin rêncanè buat nyêlamêtin diri, kayak nyari rutê èpakuasi têrgasik ampè nyiapin daptar kontak darurat nyang kudu dihubungin wayah gêmpa têrjadi. Lalu, siapin kêmpèk siagè bêncanè nyang bêrisi P3K, obat-obatan, pakèan, ampè uang tunèi. Sêlanjutnyè, lakuin simulasi ngadêpin gêmpa barêng anggotè kêluargè. Siapin alat pêmadêm kêbakaran di rumèh buat ngantisipasi nongolnyè api atau kêbakaran. Pastiin pêrabot rumèh kokoh, têrutamè mèja biar bisè ngêjadi têmpat bêrlindung nyang baèk. Têrakhir, cari inpormasi lêbih lanjut têrkait wilayah rawan gêmpa sêrtè unduh aplikasi InfoBMKG biar sêlalu ngêdapêtin inpormasi têrkini têntang gêmpa.


Di jaman nyang ape-ape udeh canggih enih, McDonald's juge ikutan bikin inovasi. Buat ngatasin antre nyang bererod ampe belakang, McD nyediain mesin self-service nyang bikin orang-orang bisa langsung pesen menu ame bayar di mesinnye. Tapi, syaratnye, ente cuman bisa bayar pake kartu kredit ato debit aje, ye. Enih, biar kagak bingung, aye kasi tau caranye. Pertame, pencet tombol "Touch to start", terus pilih antara nyang "Dine in" ato "Take away". Kalo udeh pilih, bakal muncul, dah, ntu menu nyang dijual di McD. Pilih aje, jangan ampe keder, ye. Udeh gitu, cek ulang pesenan ente sebelon mencet "Done", entar muncul konpirmasi pembayaran. Pencet "Yes" kalo udeh mau bayar. Kelar gitu, masukin, dah, kartu debit ato kredit ente ke mesin EDC di bawah layar tempat mesen. Lakuin pembayaran, terus tunggu ampe kertas struk keluar. Kalo udeh, ambil nomor antrean, tinggal pilih tempat duduk aje, nanti pesenan bakal dibawain ame pelayannye. Gampang, kan?


Kemajuan teknologi sekarang knapa ga kite jadiin sarana buat kite jadi lebih kreatip lagi cari duit. Orang jaman sekarang tuh duitnye pada banyak padahal kite liat die pada di rumah doang. Sebenernye buka ngelakuin hal aneh-aneh. Mereka tuh punya ide jualan dari rumah aje. Mereka tinggal siapin foto nyang bagus buat produk nyang bakalan di jual trus posting dah ke toko onlinenya. Dari situ orang pada datemg buat mesen trus tugas kite nyang punya usaha kirim dah ke rumah konsumen masing-masing. Makin canggih kan jaman sekarang orang di rumah aja bisa buat cari duit. Pokoknye kite jangan mau kalah dah ama kemajuan teknologi nyang udeh ada.


Kalo êlu ngêmilikin modal lêbih, wayahnyè manpaatin carè jualan daring dêngan tèknik word of mouth, yakni stratègi pêmasaran nyang digunèin pêranti ngasilin diskusi atau omongan sêcarè natural têntang rèkomèndasi sêbuah produk atau jênama. Sêbênêrnyè stratègi êni bisè tanpè modal acan, êlu cukup ngumpulin tèstimoni dari kêluargè atau têmên nyang udèh nyobè produk atau jasè nyang dijual. Tapi, carè jualan daring buat pêmulè nyang atu êni bakal mangkin bêpêngaruh ampè ngêjangkau lêbih banyak orang kalo êlu ngêmanpaatin pêmêngaruh buat promosi. Stratègi êni bakal ngêningkatin kêpêrcayèan pêlanggan, ngêbangun jênama, amè ngêningkatin sisi humanis wayah ngêpromosiin suatu barang atau jasè. Stratègi word of mouth jugè mêrupakan stratègi pêmasaran nyang dianggêp mantêp pêranti ngêgaèt konsumèn baru amè ngêjè konsumèn ngêjadi loyal.


Mulai tuh cari-cari kursus kue, nah kebetulan nih ketemu ama joyful cooking class, wah dari namanye juga udah nyenengin nih pasti nih. Coba-cobalah aye maen ke soni buat tau nih tempatnye tuh begimana bentukaannya trus kalo mao nanya-nanya pan bisa rinci tuh. Lokasi joyful cooking class ini tuh ada dua cabang, ade nyang di BSD Serpong, ama di Menteng Jakarta Pusat. Pagi-pagi tuh aye berangkat ke cabang nyang ada di Menteng Jakarta Pusat, udah dapet penjelasan segala macem trus ama biayanye baru dah ayr lapor ke babeh. Awalnye aye sempet takut nih takut dibilang semena-mena, eh teryata babeh girang banget denger anaknye mau belajar masak malah dia bilang berapa aje biayanye dia nyanggupin gitu. Girang banget dah ah dengernye, emang kalo punya niat baik tuh pasti dilancarin dah.


Bagi sebagian besar orang mungkin udeh kagak asing lagi dengan sosok petinju legendaris Indonesia, Yohannes Christian John atau yang akrab disapa Chris John. Petinju asal Banjarnegara, Jawa Tengah ntu berhasil menjadi juara dunia kelas bulu pertama dari Tanah Air. Die pernah mengalahkan mantan raja kelas bulu WBA dan IBF, Juan Manuel Marquez. Setelah menjalani 52 pertandingan, pada tahun 2013 lalu Chris John memutuskan untuk pensiun dari olahraga tinju yang membesarkan namanya ntu. Chris John memulai debut profesionalnye pada tahun 1998 silam. Sepanjang kariernye, dia menjalani 52 pertandingan dengan catatan yang fantastis ya ntu menang sebanyak 48 kali, 22 diantaranya via KO, tiga kali seri, dan hanya menelan kekalahan satu kali. Salah satu kemenangan paling sulit dilupakan yang pernah diraih petinju dengan julukan 'The Dragon' ini ialah saat ia berhasil menang melawan mantan raja kelas bulu WBA dan IBF asal Meksiko, Juan Manuel Marquez. Kemenangan Chris John atas Marques itu dinilai sebagai kemenangan terbesarnye. Sebab, die berhasil menang mutlak dalam 12 ronde melawan petinju nomor satu dunia di kelas bulu ntu.


Kalo rume ente ade lantai duanye, bisa bangat, tuh, dimanpaatin jadi ajang olahrage kecil-kecilan. Ntu tangga, selaen bisa naikin ente ke lantai nyang lebi tinggi, bisa juge dijadiin alat buat idup lebi sehat. Gimane caranye? Gampang betul, tinggal mondar-mandir aje ke atas (lantai 2), terus ke bawah (lantai 1), abis ntu ke atas lagi, terus diulang-ulang lagi be. Kagak perlu lari-lari kek diuber-uber debt collector, cukup jalan sante aje dulu. Niti anak tangga atu-atu, naek-turun. Walopun jalan, dijaga iramanye biar konsisten. Udeh gitu, pelan-pelan bisa nambahin tempo langkah biar lame-lame naek turunnye pake mode jalan cepet. Olahrage kek ginih bagus bangat buat ngelatih otot kaki, biar kagak kaku-kaku amat!


Kegiatan laen nyang suka aye ikutin tuh ada namanye pawai obor. Pawai obor diselenggarain setiap mau nyambut Tahun Baru Islam. Kite bakal keliling kampung sambil bawa obor, nah titik berentinye biasanya digelar acara dakwah ama ustadz-ustadz. Kaga semua ngerayain, trus kaga dilarang juga selama masih ikut syariat nyang ada. Cuma buat aye ini berkesan karna kite ngerasa tuh lingkungan kite masih ngelestariin pawai obor. Bocah-bocah pan nyang biasanye pada girang karna ngerasa rame trus demen deh diliatin ama orang-orang. Untungnya si dikampung aye masih ada tuh penyelenggaraan kaya beginian, jadi anak aye juga masih bisa ngerasain, kaga cuma bisa ngeliat di tv.


Bersepeda merupakan salah satu jenis olahraga yang seru, dan menyehatkan badan kite. Olahraga bersepeda ini disukai oleh bejibun orang. Bersepeda adalah kegiatan yang menyenangkan, dan dapat dinikmati oleh berbagai kalangan dari segala usia, termasuk anak-anak. Manfaat bersepeda untuk anak ternyata menjadi salah satu cara terbaik bagi orang tua memastikan Si Kecil menjalani aktivitas fisik secara teratur. Anak-anak sangat menyukai berbagai macam kegiatan yang mengharuskan mereka bergerak aktif namun tetap menyenangkan, salah satunye ya ntu bersepeda. Aktivitas ntu bakalan menjadi lebih menarik ketika dilakukan di tempat terbuka dan luas di mane Si Kecil bisa sekaligus menikmati pemandangan. Bagi kebanyakkan bocah yang suka sepeda, hal ntu tersebut sangat menyenangkan.


Wayah ngunjungin Sêmarang, adè atu têmpat nyang sayang buat diliwatin, yakni Sêmarang Contemporary Art Gallery. Têmpat wisatè sêni êni têrlêtak di Jalan Taman Srigunting Nomor 5–6. Sêmarang Contemporary Art Gallery êni adalah salèh atu galêri sêni têrkênal di Sêmarang. Ampè karang galêri sêni êni amat populèr di kalangan parè pêlancong, têrutamè parè pêncintè sêni. Karyè-karyè sêni nyang dipamèrin di mari mêrupakan hasil parè sêniman dari sêluruh pênjuru Nusantara. Buat nyiptèin dayè tarik, galêri sêni sêlalu mêrbaruin karyè nyang dipamèrin dalêm duè bulan sêkali. Udèh gono, tatè lêtak pênêmpatan karyè jugè diopènin supayè nambèh èstètikènyè. Êlu bisè datêng kê têmpat êni padè Sêlasè ampè Minggu mulè jêm 10.00 ampè 16.30 WIB. Hargè tikèt masupnyè tibang Rp20.000 pêr orang.


Barusan kita ngomongin enaknya aja. Ternyata ada kagak enaknya juga kerja di kantoran. Pertama, ngeganggu kesehatan. Kerja kantoran itu bebulan-bulan, betaun-taun, ampir saban ari kerjaannya depan laptop atawa komputer. Begitu terus saban ari bisa bikin badan kita pegel ama encok, mata perih, kadang ampe ngerasa enek gara-gara mantengin layar melulu. Makanya, kita kudu rajin minum aer putih ama nyari waktu pas juga buat istirahat. Kedua, ngebosenin. Keidupan kantor yang begitu-begitu aja saban ari bikin kita ngerasa empet. Apalagi, tiap ari kudu ngejalanin keidupan yang sama, ngadepin macet yang makin parah rasanya pala bisa puyeng. Ketiga, namanya kerja di tempat rame, ada aja orang yang kagak sepaham ama kita. Jadi, bisa aja ada hubungan kagak baek di satu ruangan kantor itu. Terakhir, soal gaji. Namanya kerja ama orang, kita kagak bisa semaunya ngambil gaji yang kita pengen. Cuman, banyak juga kantoran yang kagak adil ngegaji pagawenya.


Elu pernah atau bahkan sering ngerasa stres atau tertekan gitu? Entah karena urusan rumah, sekolah, kuliah, ataupun kerjaan. Aye pernah stres karena urusan kuliah. Nah cara aye nanganin stresnye aye entu dengan berolahraga, ya entu jalan santai di sekitar rumah. Katenye, olahraga entu emang banyak manfaatnye, mulai dari ngasih manfaat yang mantep buat kesehatan fisik bahkan sampe kesehatan mental. Soalnye, olahraga entu katenye bisa micu pelepasan hormon endorfin. Kagak cuma entu, olahraga juga bisa ningkatin dopamin dan serotonin. Nah, olahraga yang bisa ngusir stres entu macem-macem, misalnye yoga, jalan santai ataupun cepet, tenis, sepak bola, dan laennye. Jadi kalo elu ngerasa stres atau tertekan gitu, elu bisa mulai coba berolahraga ye. Tapi inget, kagak boleh berlebihan dan harus cari tau dulu gimane ngelakuin entu olahraga secara tepat.


Elu masih inget kagak, ponsel elu mereknye ape aje? Nah, kalo aye sih masih inget. Pertama bener aye punya hape entu kalo kagak salah pas aye masih bocah SD kelas 4. Aye punya ponsel merek Nokia. Nah pas kelas 5 SD, aye ganti lagi. Mereknye tetep Nokia, tapi jenisnye entu yang slide. Demen bener dah aye sama entu ponsel. Entu ponsel kesukaannye aye yang pertama. Nah pas kelas 6 SD, aye ganti lagi ponselnye. Nokia juga mereknye. Terus pas SMP kelas 3, aye ganti lagi jadi merek Samsung tipe Galaxy. Terus pas SMA kelas 2, aye ganti lagi jadi merek iPhone. Terus pas kuliah semester 5, aye ganti lagi ponselnye jadi merek Samsung. Terakhir, pas aye kuliah semester 8, aye ganti lagi jadi merek Samsung lagi, beda tipe doang. Nah entu die ponsel-ponsel yang pernah aye pake.


Panasonic kêmbali ngogoin parè pêngêjè kontèn Indonèsia pêcinta potograpi amè pidiograpi liwat inopasi tèknologi canggih padè kamèra mirrorless. Abis ngêluncurin kamèra Lumix S1H nyang ngêjadi kamèra mirroless pêrtamè bêstandar Netflix, pêrusahèan rêsmi ngêhadirin kamèra Lumix S5 dêngan bêrbagè pitur nyang kagak kalèh dari pêndulunyè. Kamèra Lumix S5 hadir buat ngêjadi pilihan bagi parè pêngêjè kontèn dêngan kêmampuan pêrêkaman pidio 4K tanpè batês, 5-axis dual image stabilizer 6.5 stop jugè dêngan tèknologi Dual Native ISO nyang bakal ngogoin parè pênggunènyè pêranti ngêdapêtin hasil pêrêkaman tanpè burêm walo dalêm kondisi kurang cahayè. Kamèra êni jugè didèsain tahan têradêp dêbu, pêrcikan, amè antibêku nyang bisè diandêlin dalêm pênggunèan di mèdan nyang bêrat atau dalêm kondisi nyang kêras dêngan mobilitas nyang tinggi.


Perkembangannye resto cepet saji di Indonesia sangat pesat, dan udeh makin kesiniin makin bejibun aje ntu resto yang ngejualin ganyeman serba cepet, dan praktis dimakannye. Salah satunye adalah Richeese Factory, ntu resto merupakan tempat ganyeman yang awal mulanye bukan jualan ganyeman yang ngenyangin, awalnye die cuma jual snack aje buat para bocah ngegares. Tahun 2011 tepatnye tanggal 8 Februari di Bandung, letaknye di mall gacoannye orang Bandung yang didemenin sama semua orang, yaitu Paris Van Java. Disitulah awal mula ntu resti didirikan, awalnye die jual ayam goreng tepung crispy yang diganyemnye pake saos keju buat cocolannye, bukan cuma sambel aje, inilah yang bikin ntu resto viral beda dari yang laennye. Sebelum adenye ayam pedes nama menunye fire wings, die cuma jual ntu sama burger, sampe akhirnye die buat deh ntu ganyeman yang namanye fire wings yang rasanye pedesnye bikin kelopokan tiap orang yang gares ntu makanan. Ajaibnye tapi ntu resto malah makin rame setelah ada ntu menu, bahkan saat ini ntu ayam pedes dicocol pake saos keju dijadiin trend hingga akhirnya banyak bermunculan resto resto cepet saji lainnye yang menjual menu ayam pedes dicocol saos keju. Hingga saat ini ntu resto menjadi gacoannye para anak muda di Indonesia, bejibun antriannye ntu resto bukan hal yang megherankan, padahal harganye lumayan mahal tapi tetap warga demen bener dah ngeloneng dan makan ditempatnye yang emang cukup nyaman.


Dalam ajarannye agama Islam selalu diingetin buat kite semua untuk saling memaafkan, untuk menjadi orang yang pemaaf, hal ntu tentunye harus selalu diinget, dan diamalkan di kehidupan kite sehari-hari. Sikap pemaaf ntu merupakannye akhlak mulia yang dianjurkan dalam Islam. Dampak positif dari sikap memaafkan, ya ntu adalah lapang dada dan terlepas dari beban emosional negatif, baik bagi pemberi maaf atau yang dimaafkannye. Berkah dari sikap memaafkan ntu tergambar dalam Al-Qur'an surah Ali Imran ayat 134: "[yaitu] orang yang berinfak, baik di waktu lapang maupun sempit, dan orang-orang yang menahan amarahnya dan memaafkan [kesalahan] orang lain. Dan Allah mencintai orang yang berbuat kebaikan," (QS. Ali Imran [3]: 134). Berdasarkannye ntu ayat di atas, terdapat beberapa contoh perilaku memaafkannye yang dapat diterapkannye di kehidupan sehari-hari. Misalnye ketika kite udeh capek-capek masak ganyeman buat ngegares di malem hari, taunye suami kite pulang dari kerjaannye udeh bawa ganyeman, die beli kaga bilang-bilang. Ntu kita harus sabar, dan ikhlas serta memaafkannye karena die juga kaga kepikiran buat telpon kite sebelumnye, kalo kite jadi orang yang pemaaf hati jadinye tenang.


Dalam membahas profesi yang ada kaitannye sama ganyeman dari dulu adalah staff ahli gizi, apelagi kalo di rumah sakit wajib bener dah tuh, harus ada yang namanye ahli gizi karena gunanye untuk ngaturi  semua keperluannye ganyemannye para pasien. Karena namanye juga di rumah sakit ganyeman disono harus pade seimbang nutrisinye para pasien biar cepet sembuh. Kerjaannye mereka berfokus pada spesifikasi ganyeman yang dapat bereaksi pada tubuh manusia serta bagaimana dapat mencari alternatif bahan bakunye ganyeman sehat tanpa menghilangkan cita rasa biar para pasien pade semangat ngegaresnye. Maka dari ntu, di perguruan tinggi ade yang namanye jurusan sekolah ilmu gizi, karena nantinye berguna banget ga cuma buat di rumah sakit, mereka pun bisa buka praktek kalo mereka fokusin lagi ke spesial kedokteran, jadinye dokter gizi, karena kerjaan ntu lagi dicari banget terutama sama orang-orang yang lagi pengen punya badan ideal.


Hutan Pinus Mangunan merupakan salah satu gacoannye berwisata nuansa alam di kota Yogyakarta. Dengan kualitas udaranye yang seger dan sejuk. selain ntu pemandangannye yang indah dengan dikelilingi pohon-pohon pinusnye yang menjulang tinggi sehingga menjadikan tempat ini rindang dan suasana hati menjadi tenang adem. Selain itu terdapat cukup bejibun spot untuk berswafoto, makanye bejibun orang ke mari buat cari udara yang seger, dan poto-poto. Ntu tempat didemenin orang bejibun, karena dimanjakan dengan pemandangannye yang dapat dilihat dari gardu pandang yang berada di ketinggian dan adanye kebun bunga serta bangunan-bangunan yang terbuat dari kayu yang sangat futuristik yang menyatu dengan alam sekitarnye. Wisata Hutan Pinus Mangunan juga terdapat area outbond dan camping, untuk wisatawan yang ingin merasakan segarnya udara dan suasana Hutan Pinus di malam hari bersama dengan teman dan kerabat. Selain ntu Hutan Pinus Mangunan, di wilayah ntu juga banyak terdapat tempat wisata lainnye diantaranye Puncak Becici, Gua Cemara, Kebun Buah Mangunan.


Dalam pernikahan pasti kagak luput dari yang namanye berbagai masalah. Masalah ntu nantinye juga bakal dapat menjadi pemicu pertengkaran dalam hubungan. Nah, kite bisa melihat cara die ntu dalam menghadapi, dan menyelesaikannye suatu masalah. Baik dari cara die berkomunikasi, reaksinye ntu saat terpancing emosi, termasuk keputusan, dan solusi yang diambilnye ntu untuk menyelesaikan masalah. Sebab, akan sulit menjalani hubungan dengan seseorang yang kagak dewasa dan kagak mau mengalah. Kagak ada salahnye kite mendengarkan kata hati. Kata hati bisa menuntun kite ntu  untuk menilai, dan memilih pasangan. Apabila memang kite ntu menemukan orang yang tepat, dan yakin dengannye, maka kagak ada salahnye mengikuti apa kata hati kite. Sebab bagaimane pun, kata hati kagak bakal muncul begitu aje tanpa alasan. Die bakalan muncul usai melewati kejadian atau mungkin emosi-emosi yang dialami. Maka ntu, kagak ada alasan untuk mengesampingkan perasaan dan kata hati kite ntu.


Brownies adalah salah satu ganyeman kedemenan hampir semua orang, salah satunye aye. Ganyeman ntu bentukkannye semacem kue bertekstur lembut, dan padat, serta warnanye yang coklat membuat para pencinta coklat pade kegirangan waktu ngegares ntu ganyeman. Brownies sendiri dimasaknye ade dua cara, yaitu dipanggang, dan dikukus. Di atasnye ntu ganyeman, dibeberin macem-macem topping, ade keju,chip,  dan lain-lainnye. Rasanye ajib bener dah, pokoknye nagih bener, bikin semua orang ketagihan ngegaresnye. Olahan  ntu ganyeman didemenin sama bejibun orang, dari anak-anak, remaja, dan orangtua karena ntu ganyeman bisa digares sama siape aje dan InsyaAllah aman dah dikonsumsi, rasanye juga ajib banget dah, pokoknye nyoklat banget.


Kalo mau bawa juga kudu hati-hati dah, kalo bisa jangan bawa di tempat nyang kepisah. Sering banget kan kejadian tuh laptop ketinggalan di kereta lah angkot lah, jadi dari pada di tenteng mending di taro di tas gemblok. Bawa kendaraan pribadi juga belom tentu aman, karna banyak juga orang nyang kaca mobilnye dipecahin trus diambil dah tuh barang-barang di dalemnya. Jadi, sebagai orang kite jangan teledor ama aman-aman banget dah, kudu punya rasa ati-ati nyang tinggi. Apalagi zaman sekarang, orang udeh pada nekat buat dapetin duit. Kalo nyari barang ketinggalan belom tentu dibalikin nyang ada raip tuh di ambil ama maling.


Bêrikut êni adalèh sêbuah prosès ngêbangun rumèh adat honai. Masarakat suku Dani bakal ngêgali tanèh buat nêmpatin tiang pênopang di titik têngèh dari honai. Sêtêlèh ntu, bakal adè sêbuah batu gêdé datar nyang ditaro sêbagè alas dari tiang pênopang supayè tiang ntu kagak gasik lapuk. Sêlanjutnyè, gali tanèh lagi di sêkitar tiang nyang bêbêntuk lingkaran. Lobang ntu bakal ditancêpin sêbuah papan cincang runcing miluin bêntuk lingkaran galian. Jangan lupè kudu diikêt amè tali nyang dikêjè dari rotan supayè bisè bêdiri kokoh. Sêtêlèh kêrangkè bangunan jadi, pasang rangkè atêp nyang dikêjè dari kayu dan ditaro alang-alang nyang udèh kêikêt sêbagè pêngisi atêp. Têrakhir, ngêjè alas molor dari tanêman mirip rotan nyang alus amè lêntur sêrtè ngêjè tungku api.


Di beberape sekolah terdapat juga ekskul berenang, tapi emang kaga semua sekolahan ade ntu ekskul. Biasaye sekolahan swasta yang cukup bergengsi, dan tempatnye ntu luas. Berenang merupakan salah satu olahraga atau kegiatan yang aye senengin sejak kecil. sebenernye aye kaga bisa berenang tapi aye demen aje tiap maen air. Walaupun pas di kolam renang kaga berenang, cuma jalan aje di pinggirankolamnye. Karena sebenernye kaga bisa berenang dan takut aje gitu bawannye takut tenggelem atau gimane. Padahal babeh, dan adek aye jago bener berenang, dan adek aye berani banget berenangnye. Aye juga udeh diajarin babeh aye tapi aye tetep takut dan kaga berani. Tetep aje tuh maunye jalan di pinggiran kolam renang kaga mau berenang ke tengah-tengah. Tapi udeh tau takut maunye tetep nyemplung, pokoknye complicated banget dah.


Mungkin elu udeh tau kalo ade beragam ide bisnis atau jualan dari rumah yang potensial bisa bikin elu untung gede. Walaupun tentunye kagak semua usaha bisinis bakalan berumur lama karena adenye perubahan yang selalu ade di enih kehidupan. Ade beragam ide bisnis dari rumah yang mungkin bisa bertahan, salah satunye entu elu jualan jasa jait pakean. Kalo elu bisa dan hobi ngejait, elu bisa coba ide bisnis jualan dari rumah satu enih. Katenye, bisnis satu enih selalu jadi minat banyak orang soalnye ade banyak bener peluangnye. Elu bisa jual jasa enih dari rumah buat jait pakaean, entah pakean pernikahan maupun acara formal laennye. Nah kira-kira, aje deh tuh, dalem setaon ade berape banyak acara nikahan atau acara laennye yang butuh jasa jait? Lumayan bener kan? Gas gih pelajarin entu ide bisnis jualan jasa dari rumah kalo elu bisa dan hobi ngejait!


Semangat kerja ada kalanye naik, atau turun. Apelagi, bekerja kantoran menuntut kite untuk terus produktif. Padahal, melakukan rutinitas kerja yang sama setiap hari bisa membuat jenuh. Rasa bosan ntu bisa menurunkan semangat kerja, dan pekerjaan yang dilakukan pun kagak lagi terasa menyenangkan. Meski ntu bagian dari dinamika kerja, tetap aje kite perlu mencari cara supaya bisa kembali melakoni pekerjaan dengan hati senang. Untuk memompa semangat kerja, coba telusuri lagi ape yang sebenernye bisa bikin diri kite bahagia di kantor. Sesederhana menemukan hal kecil yang berhubungan dengan kantor untuk kite syukuri. Contoh, lokasi kantor dekat tempat tinggal, bejibun tempat ngeganyem enak di sekitar kantor, fasilitas kerja yang nyaman, dan punya atasan yang suportif. Dengan menemukan hal-hal kecil yang membuat bahagia, kite dapat menata lagi ape tujuan bekerja sesungguhnye. Kebahagiaan kecil tersebut bisa menjadi pengingat sekaligus motivasi kerja kite.


Di Amerike, olahraga nyang paling didemenin anak mudenye namanye rugbi. Makanye, petandingan nasionalnye rame bangat digibahin ame orang sono. Namanye National Football League (NFL), cuman nyang paling ramenye pas acara pinal ato puncaknya, nyang dinamain Super Bowl. Super Bowl enih isinya kagak cuman petandingan pinal doang, tapi ade tradisi makanan, konser, ame bintang Hollywood banyak nyang ngikut dateng. Orang-orang nyang demen enih pasti bakal meratiin paktor laennye nyang ngeramein, kek iklan-iklannye, trailer pilem tebarunye, ame musisi nyang ngisi acaranye. Lebi-lebinye lagi, enih acare udeh besanding ame ari Thanksgiving buat orang-orang sane. Dirayainnye bari makan ayam goreng, minum soda, ame panganan laennye.


Di jaman yang canggih ini semua serba bisa dikerjain onlen, begitu juga dagang. Udah banyak banget macem-macem barang yang didagangin lewat onlen. Di satu kampung ada daerah yang banyak banget orang yang dari dulunya dagang taneman hias. Pas lagi musim kopit kemaren, orang yang kudu di rumah aja pada demen miara taneman hias. Jadinya, banyak pedagang poon yang dikerubungin orang-orang yang mau beli. Cuman, ada juga orang daerah atawa yang tinggalnya jauh, kagak bisa dateng langsung. Jadinya, ini kesempetan banget, pedagang taneman itu buka di onlen juga. Ternyata pas jia ngedagangin lewat onlen juga sama banyak yang beli. Malah kadang lebih rame yang nanya di onlen.


Intan Rahmatillah amè Ivan Diryana, pasangan laki bini êni ngolah rêndang sampi rumèhan ngêjadi lêbih mênarik. Intan nyang kêturunan Padang amat dêmên ngonsumsi rêndang kêjèan nyainyè. Rasènyè nyang sêdêp, ngêjè diè bêpikir buat ngêjè rêndang sampi kêmasan bêrnamè Rêndang Nènèk. Dêngan mêrtahanin rêsèp rêndang sampi kêjèan nyainyè, mêrèka ngêjajain produknyè sêcarè daring. Têrnyatè rèspons nyang didapêt amat muasin. Usahè kuliner daring nyang udèh mêrèka rintis sêjak 2011 êni mangkin bêkêmbang. Pêsênan dêmi pêsênan mangkin banyak, baèk liwat mèdia sosial mêrèka atau pêsên langsung. Pêsênan paling banyak tumannyè wayah amè ngêjêlang Romadon. Intan ngaku saban bulannyè ratè-ratè bisè ngêraih omzèt sêgêdé Rp100 jutè. Tapi, wayah puasè bisè ngêcapèi kurang lêbih Rp300 jutè.


Padè têpian Pantèi Losari di Kotè Makassar, bêdiri sêbuah masjid bêrnamè Masjid 99 Kubah. Masjid 99 Kubah êni dirancang amè Ridwan Kamil nyang karang êni masing ngêjabat sêbagè Gubêrnur Jawa Barat. Dinamèin Masjid 99 Kubah karna kubahnyè bêjumlèh 99 nyang didapêtin dari Asmaul Husna. Ukuran kubahnyè dikêjè kêcit-kêcit ngitêrin kubah gêdé. Kubah êni ditatè bêtingkat amè warnè dominan jinggè, kuning, jugè mèrah. Wayah matèari kêbênêm, bangunan mêgah êni mangkin kêliatan boto karna bêrpadu amè cahayè jinggè matèari. Kalo nyaba kê Kotè Makassar, sêmpêtin buat mampir kê kawasan Cèntêr Point of Indonèsia dan êlu bakal nemuin masjid unik nyang boto êni.


Dalam agama Islam dijelaskannye pada saat khutbah Jumat yang sedang membahas agama Islam umatnye harus penuh rasa kasih sayang. Sumber dan pemilik rahmat adalah sang Maha Rahmat. Huwarrahmanurrahim. Dua sifat yang mendominasi sifat-sifatnye. Dia ar-Rahman yang kagak pilih kasih untuk seluruh makhluknye di bumi. Dia pula ar-Rahim yang tak terbatas kasihnye ntu untuk hamba-Nya di akhirat. Islam sebagai konsep yang ideal sebegai referensi agama kasih sayang kagak diragukan lagi. Kagam adenye celah sedikit pun mengidentikkannye Islam sebagai agama kekerasan. Masalahnye adalah, apakah kita bisa menjadi pengamal Islam yang rahmat? Sebab faktanye orang luar kadang mengidentikkannye Islam dengan penganutnye. Sikap kita selaku umat Islam adalah taruhannye, yang menggambar Islam dalam tontonan kehidupan adalah pengantunye. Jangan sampai kita sendiri yang cederai Islam yang rahmah terganti dengan Islam yang marah. Al-Islamu mahjubun bilmuslimin, demikian kehkawatiran Muhammad Abduh.


Zaman sekarang udeh ape-ape online, nah jadi beli tiket kemaren bareng Mpok aye tuh online. Pertama kite pilih dulu tuh mau nonton bioskop di mana, trus abis gitu tinggal pilih dah tuh mau hari ama jam berapa. Kelar pilih tanggal waktu ama tempat duduk baru dah tuh aabis itu mau bayar pake apaan. Bayarnye bisa transfer, bisa pake kartu kredit, trus bisa juga pake gopay, trus masih banyak lagi dah. Kalo udeh tanggal ama waktunye pas, kite tinggal jalan dah tuh kebioskopnye, nah kalo udeh nyampe kite cari mesin cetak tiketnye. Terakhir tinggal kite print dah trus kalo udeh mulai boleh dah masup ke dalem bioskopnye.


Candi Gêdong Songo têrlêtak di lèrèng Gunung Ungaran, Kabupatèn Sêmarang. Buat sampè kê Candi Gêdong Songo sêbênêrnyè bisè ditêmpuh dari rutê jalan manè ajè. Kalo datêng dari arah Jakarta, bisè pakè rutê êni. Rutê êni ngêliwatin pêrtigèan Kaliwungu mênuju jalur arah kê Sumowono. Kalo udèh sampè di pêrapatan lampu mèrah arèa Boja, pilih lajur arah kiri sampè di pêrapatan nyang sêbêlonnyè adè jêmbatan, abis ntu ambil lajur kanan kê arah Sumowono. Sêlanjutnyè, kalo udèh sampè di pêrtigèan Pasar Sumowono, ambil arah lurus ajè ampè ngêliwatin pom bènsin Dèsa Palbapang. Têrus, pas pêrtigèan pilih jalur arah kiri ampè kêtêmu têmpat wisatè Candi Gêdong Songo. Rêsêpnyè liburan di mari adalah ayè bisè bêlajar sêjarèh sêmbari liat pêmandangan Sêmarang nyang boto bangêt.


Plêsiran adalah waktu nyang têpat buat ngêmanjèin diri. Buat nyang hobi wisatè kulinèr kudu waspadè karna bêrisiko ngalamin kênaèkan bêrat badan. Wayah plêsiran bukan kagak mungkin bakal ngêganggu pola dièt atau madang sèhat nyang sêlamè êni udèh dijalanin. Salèh atu tujuan plêsiran adalah nikmatin kulinèr di têmpat wisatè ntu. Tapi, bukan murun nyang lagi dièt atau madang sèhat kagak bisè nikmatin plêsiran. Kêbiasèan madang sèhat kagak sêpênuhnyè ditinggalin wayah plêsiran. Êlu bisè pêsên madangan dêngan porsi karbohidrat sêtêngèh dari biasènyè. Têrus, buat protèinnyè bisè mêsên porsi kayak biasè. Buat buah amè sayur, pêsên porsi nyang lêbih banyak atau duè kali lipêt. Carè ntu adalah carè nyang pas supayè êlu kagak ngonsumsi madangan nyang ngandung banyak kalori.


Promosi jabatan kagak tibang sêkadar ngêningkatin titêl karyawan amè kênaèkan gaji, tapi jugè sêbagè pêrtandè bahwa karyawan ngêdapêtin kêsêmpêtan buat bisè bêkêmbang amè dipêrcayè. Bêrikut pênjêlasan prosêdur promosi jabatan. Pêrtamè, manajêr atau pêmimpin tim bakal ngêlakuin pêngajuan promosi têradêp karyawan mêrèka kêpadè SDM dêngan ngêlampirin berkas-berkas nyang dibutuhin. Sêlanjutnyè, SDM bakal ngasih bêbêrapè tès padè karyawan têrkait, ngêliputin tès tulis sêrtè wawancarè. Kêmudian SDM bakal ngasih hasil tès padè manajêr opêrasional buat ngêmintè pêrsêtujuan. Hal êni buat ngêminimalisasi kêkagaksêsuèan. Kalo udèh, manajêr opêrasional bakal ngênandètanganin amè ngêsahin promosi jabatan karyawan. Lalu, SDM bakal ngêjè surat kêputusan nyang ngunjukin bahwa karyawan bêrhak ngêdapêtin promosi jabatan.


Kemaren ngecek kado nikahan tuh ade nyang ngadoin air frayer, semacem alat buat goreng tapi kaga pake banyak minyak. Kite bisa bikin makanan nyang digoreng-goreng tapi kaga perlu tuh gunain minyak banyak-banyak. Selaen goreng ada juga sih beberapa fungsinye. Tapi pake ini tuh ya bukan berarti kaga pake minyak sama sekali, buat bahan makanan tertentu juga mesti dah disemprotin minyak mah dikit. Kalo kkte mau beli air frayer juga mesti diliat tuh kuat apa kaga tegangan listrik nyang ada di rumah kite. Kalo buat makanan nyang ngeluarin minyak mesti langsung dibersihin soalnye nanti kotorannye bisa bekerak trus malah jadi susah dah bersihinnye.


Sebenernya mah kalo mau jualan kaga harus di lingkungan rumah nyang rame, kalo kite emang niat jualan juga pasti ade aja rejekinya. Pokoknye mah orang kalo usaha mah ade aja rejekinya. Apalagi jaman sekarang kan orang udeh pada bisa tuh jualan di rumah tinggal kite pakein aja tuh applikasi ojek online ama toko online. Udah gampang sekarang mah kalo mau jualan kaga harus punya lapak, kan lumanyan kalo kaga pake lapak bisa ngurangin biaya. Pokoknye di jaman serba online udeh makin gampang apa-apa. Tinggal modal punya hp juga udeh bisa jualan, modal kreatip aje bisa ngasilin duit, nyang penting ade niat aja buat ngejalaninnye.


Salèh atu madangan pokok masarakat Indonèsia adalah nasi. Sayangnyè, nasi ngandung kadar glukosa nyang cukup tinggi buat awak manusiè. Untungnyè adè shirataki nyang punyè kadar glukosa lêbih rêndèh dibanding nasi. Shirataki jugè bisè dijadiin pêngganti karbohidrat padè nasi karna kalorinyè rêndah sêhinggè urup buat nyang mao nurunin bêrat badan, kolèstêrol, amè gulè darèh. Shirataki dikêjè dari têpung bêbahan dasar konnyaku, yakni sêjênis ubi-ubian nyang banyak ditêmuin di Jêpang. Dari sêgi rasè, shirataki mirip amè nasi putih, tapi tèksturnyè lêbih kênyêl. Wayah digayêm jugè têrasè lèngkèt di mulut. Populèrnyè shirataki akhir-akhir êni ngêjadiin shirataki sêbagè salèh atu pilihan buat ngêganti nasi.


Hassan bin Ahmad merupakan salah satunye tokoh keagamaan Islam di Indonesia. Hassan bin Ahmad yang lahirnye di negara Singapura, pada tahun 1887, beliau merupakan campuran dari budaya Indonesia, dan India. Semasanye remajanye, beliau melakukan bejibunnye aktivitas pekerjaan, dari buruh hingga penulis, seabrek-abrek pekerjaannye beliau lakukan, baik bekerja seperti ntu di negara Indonesia, maupun di negara Singapura. Hassan juga pernah tinggal di rumahnye Haji Muhammad Junus, beliau ntu merupakan salah satu seorang pendiri Persatuan Islam atau disingkatnye Persis, di Bandung. Ketika pabrik tekstilnye beliau tutup, beliau mengabdikan diri di bidang agama dalam lingkungan organisasi Persis. Beliau populer di kalangannye kaum muda yang progresif.


Pade salah satu khotbah agama yang terakhir didenger, pas lagi penghujung taon yang sering bener munculnye ucapan "Selamet Natal" atau "Selamet Taon Baru", serta ucapan laennye yang serupa, sebagai orang Islam pas pade entu momen ngadepin dua hal. Pertama, orang-orang Islam yang emang kagak tau. Kedua, orang-orang Islam yang pura-pura kagak tau hukumnye. Nah kedua golongan tersebut, sering ikutan ngeramein dan ngerayain entu dua perayaan bareng para orang non-muslim. Nah mereka yang lakuin entu hal, biasanye beralesan kalo entu adalah salah satu hal dari wujudnye rasa toleransi mereka ke orang nonmuslim ataupun alesan laennye. Nah kite sebagai umat Islam, kagak mau dianggep sebagai orang yang kagak beriman kan ke Allah kan? Nyok deh kite kudu kasih batesan terkait hal toleransi! Toleransi itu pun ade batesnye ye!


Tari Jurit Ampil Kridha Warastra adalah tarian klasik yang berasal dari Kota Salatiga. Tarian ntu memiliki makna, ya ntu jurit  yang berarti “prajurit”, garwa ampil yang berarti “selir” (dari Mangkunegara I), dan warastra yang berarti “gendewa”. Secara umum, tarian ntu menggambarkannye tentang pasukan garwa ampil (selir) dari Mangkunegara I dalam Perjanjian Salatiga yang dilaksanakannye tanggal 17 Maret 1757. Masing‑masing pihak (Hamengkubuwana I, Pakubuwana III, dan Mangkunegara I) dalam perjanjian tersebut bersepakat untuk membawa, dan menunjukkan kekuatan pasukannye.  Mangkunegara I sendiri juga menunjukkan beberapa bregada (kesatuan prajurit) yang dibawanya, salah satunya adalah Jurit Ampil, yaitu kesatuan prajurit putri para selirnye. Tarian tersebut tergolong sebagai tarian lepas, artinye dapat ditampilkan secara beregu, berpasangan, dan tunggal. Unsur klasik tarian itu terdapat dalam gerakan, iringan lagu, busana, dan tata riasnya, tetapi saat ini telah dipadukan dengan unsur-unsur baru yang mengikuti perkembangan zaman. Tarian ini juga merupakan perpaduan dari tari klasik gaya Surakarta dan tari rakyat, yang banyak mengambil gerakan dari tari Prajuritan. Iringan musik di dalamnye menggunakan gamelan Jawa laras pelog yang meliputi gender, kendhang, demung, saron, kenong, kempul, dan gong, sedangkan bentuk gendingnya adalah lancaran, srepeg, dan palaran. Busana yang dipakai dalam tarian ntu adalah busana prajurit putri dengan rambut yang digelung kecil, dan memakai mahkota berwarna keemasan. Baju utamanye berwarna biru lengan pendek dengan hiasan emas, sabuk, dan dodot, sedangkan celananya sebatas lutut kaki. Untuk senjatanye menggunakan jemparing (panahan), endhong,nyenyep, gendewa, dan cundrik. Adapun tata rias para penari memiliki tujuan untuk membantu pembentukan karakter dan penjiwaan dari seorang prajurit.


Sembahyang, atau upacara penutupannye, atau pergantian tahun Chuxi/Ti Sik yang dilaksanakannye ntu satu hari menjelang Tahun Baru (tanggal 29/30 bulan 12 Imlek) atau dikenal dengan perayaan Ji Kao Me atau Sa Cap Meh. Sembahyangnye ntu dilaksanakannye di hadapan altar leluhur, memanjatkannye doa kepada Tuhan untuk ketenangan, dan kedamaiannye arwah leluhur yang telah medahuluinye. Setelah sembahyang ke hadapan leluhur, selanjutnye diadakannye acara ngegares bersama keluarga yang sekaligus menjadi momen reuni keluarga. Budaya ngegares bersama pada saat setelah sembahyang  Chuxi/Ti  Sik menjadi momen penting dalam keluarga Tionghoa. Pada malam harinye,  memasuki saat Cu Si pukul 23.00 – 01.00 adalah detik-detik memasuki tahun baru dan dilakukannye sembahyang syukur ke hadirat Tuhan dengan penuh kidmat, dilanjutkannye dengan saling menghormat dan saling mendoakan satu sama lain, dengan pengharapan semoga di tahun ini semua dapat menjadi lebih baik. Perayaan upacara Cap Go Meh, selain dikenal sebagai penutup dari rangkaian tahun baru, ia juga dipahami sebagai saat sembahyangnye kepada Bumi (Di) atau sembahyang awal tanam (Shang Yuan/Siang Gwan atau Yuan Xiao/Gwan Siau). Oleh karena ntu, saat Cap Go Meh juga dilakukannye pengormatan kepada malaikat bumi. Jadi Cap Go Meh sangat berkaitannye dengan tahun baru Imlek, selain sebagai penutupan atau pucak perayaan tahun baru, juga sebagai saat Shang Yuan. Ya ntu, saat mulai diturunkannye berkah Tuhan kepada umat manusia, dan juga sebagai saat dimulainya aktivitas atau kerja di tahun yang baru (menanam).


Kalo omongin Destinasi ekowisata atawa tempat liburan hidden gem, makin naik daun bareng ame transisi ke endemi nyang mulai ngembaliin arus wisatawan lokal ampe dari luar negeri, kalo konsepnye pariwisata alternatif nyang ngutamain aspek konservasi alam, pemberdayaan masyarakat, ampe pembelajaran dan pendidikan, kemajuan ekowisata dapetin perhatian nyang gede dari pemerintah. Kaga dikit juge orang nyang anggep lokasi eni sebagai tempat liburan hidden gem. kite semue ngarep adanye digitalisasi dan integrasi desa-desa wisata tersebut ke platform OYO, maka dapet ningkatin visibilitas desa-desa wisata klo engga tempat wisata nyang unik ame berlokasi di sekitaran desa wisata tersebut, doa kite bersame biar pariwisata kite tetep maju kedepannye.


Baru aje Desember taon ini aye diajak liburan lagi sama empoknye aye. Kali ini kite nginep di salah satu hotel di Bogor. Pas sampe di lobi, kite liat banyak bangku berjejer buat orang-orang nunggu boleh masuk ke kamar hotel yang disewa. Tempatnye luas dan bersih. Terus selanjutnye, aye, enyak, dan empok ngongko di kolam renang. Entu kolam renang bagus bener. Karena letaknye entu kolam ade di atas, jadinye kite bisa renang sambil liat pemandangan di bawah kite! Di seberang kolam renang, ada taman cakep gitu, dikelilingin banyak pohon ijo. Nah akhirnye setelah puas keliling, kite dibolehin masuk kamar hotel. Kamar hotel kite ade di gedung dua lantai 3. Dari kamar, kite bisa liat pemandangan ijo di taman belakang entu hotel. Pokoknye cakep bener deh! Kagak bakalan nyesel elu ke sono. Jadi tunggu ape lagi, ayo gas ke entu hotel! Namanye hotel Azana Green Peak, ye!


Dari beragam media yang ade kayak televisi dan media cetak, radio entu punya beberape keunggulan yang mane bisa diakses dengan gampang, kagak merluin ketrampilan khusus kayak ketrampilan baca soalnye radio entu media imajinatif. Selanjutnye, masyarakat bisa dapet informasi secara cepat dari radio dan hargenye murah. Keunggulan laennye dari radio entu sifatnye yang santai soalnye bersifat auditori (buat didengerin), orang lebih gampang nyampein pesen dalem bentuk acara yang menarik. Pade hal entu musik megang peranan yang penting bener soalnye pesan yang disampein di antara musik. Kalo kekurangan dari radio entu salah satunye kagak bisa diliat jadinye merupakan media sekilas/selintas (cuma sekali didengdr dan kagak bisa diulang). Selaen entu kagak semua hal bisa diinformasiin lewat radio dan karena sifatnya cuma satu arah jadi kagak teridentifikasi siape yang dapet atau nerima info atau pesan yang disampein.


Misal penasaran ame keluarge Kerajaan Inggris kalo nongton olahrage, nongtonnye ape, ente bise cek Kejuaraan Wimbledon. Kejuaraan enih jadi turnamen tenis paling begengsi nyang diadain selame sekitar 2 minggu pas bulan Juni ato Juli tiap tahun. Latarnye make lapangan rumput. Dapet titel begengsi soalnye jadi sala atu dari empat turnamen Grand Slam (Pertandingan Akbar) ato kumpulan turnamen tenis paling begengsi di dunie. Petame kali diadain pas 1877. Kalo karang, udeh ade 5 nomor nyang ditandingin, ya ntu tunggal lanang, tunggal wedon, ganda lanang, ganda wedon, ame ganda campuran. Tripia nyang bikin menarik, ade sekitar 42.000 bola tenis nyang dipake selama 650 petandingan belangsung di turnamen enih.


Berenang di curug emang boleh, tapi jangan lupa juga perhatiin hal-hal nyang seharusnya kaga dilakuin karna biasanye ada larangan-larangan kalo mau berenang. Usahain pake baju nyang sopan karna kite lagi berenang di curug bukan dikolam renang milik sendiri ye. Abis itu, jangan berenang lama-lama dah karna kite kan gatau ada hewan ape nyang ada di curug. Kalo berenang dicurug juga jangan ketempat nyang dalem kalo kaga bisa berenang, karna dicurug tuh biasanye kaga ade nyang ngawasin atau penjaganye. Nah kalo mau bawa anak-anak tuh jangan pernah kite meleng, karna kan kaga ada tuh bates-bates nyang cetek ama nyang dalem. Pokoknye tetep hati-hati kalo lagi ada di alam karna kan kite gapernah tau situasi ama kondisinye.


Gamêlan mêrupakan sêpêrangkat alat musik tradisional nyang adè di daèrah Jawa, Sunda, amè Bali. Gamêlan dimaènin dêngan carè ditakol. Ngêmaènin gamêlan biasènyè dêngan carè duduk bêsilè dêngan kêduè lêngên saling bêkêrjè samè. Kalo lêngên kanan nakol gamêlan, mangkè lêngên kiri ngêjadi pêngêndalinyè supayè ngasilin suarè nyang lêbih indah. Kêbêradèan gsmêlan sêbagè warisan budayè bangsè kudu dilêstariin. Mulè bocah-bocah, musik gamêlan kudu dikênalin amè alat musik êni. Liwat kêgiatan èkstrakurikulèr, musik gamêlan bisè dijadiin sêbagè kêgiatan nyang nyênêngin. Sêlaèn buat nyalurin minat amè bakat kêsênian, adènyè kêgiatan èkstrakurikulèr gamêlan jugè bisè dijadiin sêbagè saranè pêmbiasèan buat nyintèin amè ngêlêstariin budayè bangsè.


Sêringkali kitè dêngêr pêribahasè "sêdiè payung sêbêlon ujan", apèlagi musim ujan bêgini. Kalo mao plêsiran kê têmpat wisatè alam nyang biasènyè adalah ruang têrbukè, pêribahasè ntu èmang bênêr adènyè. Payung bêpungsi sêbagè alat pêlindung awak nyang kagak tibang digunèin wayah turun ujan, tapi jugè wayah matèari bêgono mênyêngêt atau pêntèr bangêt. Buat êlu nyang mao nyaba kê têmpat wisatè alam, barang nyang wajib dibawè adalah payung, jas ujan, amè baju angêt. Jangan sampè wayah êlu bêrwisatè, têrus turun ujan, dan êlu klêbês karna lupè bawè pêrlêngkêpan nyang kudunyè dibawè. Bêrbagè pêrlêngkêpan kudu disiapin supayè plêsiran bêjalan lancar amè kagak kêganggu.


Avatar : the way of water jadi film nyang ditunggu-tunggu saat eni, pegimane kagak, film nyang keluar taon 2009 terus nyang di sutradarai ame james cameron eni dapat posisi paling yahud di box office, 14 Desember tahun 2022 eni bakal dikeluarin kembali avatar 2, nyang bakalan ditunggu-tunggu ame para penyuke film. Film Avatar 1 nyeritain kehidupan manusie ntaran dimase depan nyang ngalamin krisis energi. Manusie kudu nyari sumber energi nyang baru ame berniat untuk nyari di planet laen bername Pandora nyang punye sumber energi besar bername unobtanium. Planet Pandora eni punye penduduk asli  nyang disebut suku Na'vi nyang punye kulit berwarna biru, tubuh setinggi 3 meter, hidupnye di alam, ame nyembah Dewi Ibu bernama Eywa. Untuk bise masuk ke Pandora, ilmuan Dr Grace Agustinus gunain media tubuh Na'vi dan manusia nyang disebut "Avatar" , dari sonolah ceritanye dimulain. Film eni jadi salah satu film favorite nyang kudu dipantengin.


Kelar pandemi tuh pelem-pelem nyang puter di bioskop tuh bagus-bagus ye, kaga cuma pelem luar negeri, pelem dalem negeri juga kaga kalah bagusnye. Hari ini niatnye aye mau nonton film luar negeri judulnye Thor dari Marvel, girang bener rasanye hati karna kan bioskop tuh sempet ditutup ye gara-gara pandemi. Kali ini aye mau nonton bioskop ama temen kuliah aye, nontonnye juga nyang di mal nyang deket rumah ake. Jadwal nonton kite tuh sore, kebetulan kan enak tuh kelar ashar baru kite nonton, jadi kaga kelewatan waktu sholat. Durasi nontonnye tuh lumayan lama, sekitar 3 jam lah, mangkanye sebelum masup aye kencing trus kaga minum banyak-banyak pas lagi nonton pelemnye.


hari itu tanggal 6 November 2017,tanggal yang tidak akan pernah dilupakan oleh seluruh masyrakat bali bahkan indonesia sekalipun,hari itu adalah matchday yang sangat memorable,bagaimana tidak?hari itu adalah hari perjuangan bali united untuk tetap menjaga asa juara dan memupuskan harapan psm makasar memperebutkan juara,setelah kemenangan melawan psm itu kami sangat optimis kamilah juaranya mengingat lawan terakhir adalah gresik united yang notabene berada di ambang degradasi,bukannya meremehkan namun diatas angin kami lebih diunggulkan.Lalu berita itu datang,iya mereka(Bhayangkara) mendapat poin cuma cuma dari pssi karena keteledoran mitra kukar memasukan pemainnya yang terkena akumulasi,yang membuat saya heran kenapa harus penambahan poin?hari itu masyarakat bali sangat terpukul,hancur,dan tentunya kecewa perjuangan mati matian bali united di makassar seolah tidak ada harganya,dan akhirnya pun kami memulai aksi protes terhadap PSSI saat pertandingan terakhir melawan Gresik dengan cara seluruh supporter mengenakan pakaian hitam yang menandakan matinya keadilan di indonesia,lalu penyalaan flare yang juga kami lakukan di 2018 dengan rumor bahwa Bali united vs Persija di setting


Ancol emang merupakan salah satu tempat liburan yang kudu dimasukkin ke daftar list liburan, kalo lagi musim liburan ntu tempat makin rame aje, bejibun orang pade demen ke Ancol, baik ke Dufan atau pantainye. Bukan musimnye liburan aje ntu tempat rame didatengin orang orang. Paling enak abis capek capek main di Dufan, lalu ngegares ganyeman seafood sambil ngeloneng di pantainye Ancol ampe malem. Biasanye aye kalo ke Dufan ntu naik busway karena enak naik busway satu biar lebih hemat, udeh gitu lebih praktis juga kaga pake mikir markir markir. Aye naik macem macem maenan yang seru seru, dan pastinye naik arung jeram basah basahan seru banget dah pokoknye. Pas laper ngegaresnye di Yoshinoya, Alhamdulillah sekarang di Dufan udeh makin bejibun ganyeman dan harganye ramah di kantung, jadi kaga repot kaya dulu yang harus bekel bekel dah.


Katanye jodoh tuh cerminan kite ye, awalnye aye kurang yakin nih tapi kejadian tuh di kerabat aye sendiri, die dapet jodoh tuh bae bener. Nih aye kasih tau gimana caranye, temen aye tuh selalu jaga pandangannya. Dia tuh kaga pernah ngobrol ampe deket banget, bercanda ampe deket bangrt, pokoknya mah jaga jarak banget ama nyang bukan muhrimnya. Temen aye juga ibadahnye rajin, trus ngerjain nyang sunah juga rajin lagi. Puasa senen kamis juga rajin, pokoknye hidupnye tuh lempeng-lempeng aja. Cita-cita di tuh nikah diumur 25 tahun trus tetep kerja tapi kerja nyang bisa sekalian urus anak. Amalannye bagus kali ye, bener aje di umur di ke  25 tuh ada laki nyang bae trus mapan nyamperin dah tuh buat ngajak nikah.


Zaman sekarang anak bocah udeh pade megang ponsel, dari yang murah ampe ade juga tuh anak bocah yang ponselnye mahal. Sebenernye untuk seusia yang masih bocah kalo bisa jangan dulu dikenalin sama yang namanye gadget atau ponsel. Karena hal ntu dikhawatirkannye jadi ngebuat die sulit berkembang, membuat die jadi males untuk kreativitas. Emang masih lumayan ade juga orang tua yang kaga ngasih anaknye punya ponsel pribadi, aye salut banget karena di zaman saat ini rata-rata bocah udeh pade punya ponsel. Aye pribadi baru punya ponsel tuh sekolah menengah atas itu juga diem-diem awalnye, dikasih sama tante aye. Ketahuan babeh aye abis dah diomelin, sebelumnye aye kalo pake ponsel berdua sama enyak aye. Akhirannye tante aye kaga tega die kasihlah ponselnye buat aye, tapi nasib ketauan sama babeh diomelin, terus ntu ponsel rusak jadilah aye pake ponselnye berdua lagi sama enyak aye. Jadi boleh dibilang aye bener-bener punya ponsel yang pribadi pas kuliah, bener-bener aye pake sendiri ntu ponsel kaga berdua sama enyak aye, enyak aye kesianan juga bae banget ngalah mulu sama aye jadinye.


Pengalaman aye belajar bikin kue di kelas nyang emg khusus buat kite bikin kue tuh lebih nyaman. Aye bisa bilang begitu karna kite dateng pan tangan kosong, udeh kaga mesti berendong peting bawa alat ama bahan-bahan. Walaupun nantinye kite juga bakal beli sendiri, tapi kite ngarti tuh peralatan mana nyang mestinya dibeli ama nyang kaga, trus merk bahan apa nyang bagus dipake. Semua itu pan kite bisa tanyain tuh ama guru kita, tuh guru bener-bener dampingin proses kite bikin kue, jadi ada hal-hal nyang salah kite bisa langsung dikoreksi gitu. Udeh gitu, nyang ngajarin juga sabar-sabar banget dah, apalagi aye orangnye sradag srudug, nah tuh guru tuh sering ngingetin takutnya pan namanya di dapur bahaya ya jadi mesti lebih hati-hati lagi. Walaupun bayar kelas bikin kue mahal, tapi nyang mahal bukan prosesnye, nyang mahal itu ilmunye.


Sore-sore pulang ngaji biasanya bocah udah siap buat maen. Saling manggil ke rumah. Sore itu, bocah laki-laki udah nyamper temennya sembari bawa satu alat. Ada bocah yang nyamperin temennya ke rumah, manggil nama temennya itu terus beberekan  “Maen, yok!” Buat yang disamper langsung semangat keluar. Terus ngeliat temennya yang nyamper itu bawa alat, dia ikutan mau bikin. “Ini ketapel. Ayok kita bikin di rumah gua!” Bocah-bocah laki itu semanget banget. Pas di rumah temennya, udah ada gagang dari batang kecil pohon ama karet yang bahannya dari bekasan ban item. Bentuk ketapel ini biasanya percis kayak huruf Y. Bocah laki yang ngajakin maen ketapel ini ngajarin temen satunya. Cara maennya, pertama pegang gagang ketapel tadi, terus taro batu di karet yang udah diiket di gagangnya. Batu yang udah ditaro tadi ditarik buat nembak sasaran. Biasanya bocah ini nyari burung-burung gereja buat ditembakin pake ketapel. Permaenan ketapel ini mirip sama olahraga memanah versi kecilnya. Permaenan ini ngebutuhin kekuatan tangan ama ketajaman mata.